मिसिर पुराण: 2014\nझलक बाबा के कहनवा माने के पड़ी (संस्मरण)\nहं हं... इहे गीत रहे जवन एगो इयाद बनी के रह गईल बा | आ एह इयाद में ढेर लोग जुडल बा | केकरा के गिनी केकरा के छोड़ीं !?पता ना इ गाना केकर गावल ह, आ केकरा मुंहे सुनले रहीं | उमिर के हिसाब से ५-६ साल से अधिका ना होखब | आ एह गीत के लयिकायीं में खूब गावत रहीं | आ एह गीत के फरमायिसी आवत रहे "बिस्नाथ" बाबा से...\nबबुआ , झलक बाबा के सुनाव |\nबाबा के नाव खेयाल ना रहत रहे , त हम आपन बाबा से पुछब- उ झलक बाबा कहिया अयिहें ?\nतीन पुसुत ऊपर एगो बाबा बक्सर के भीरी भदवर बस गईले | बिस्नाथ बाबा उहे भदवर से रहलें | उनका में आ हमार बाबा में ढेर परेम | आ उ दुनो जाना के भ्रात परेम के नेह जोग में खेलल हमार लयिकायीं | आयुर्वेद आ संस्कृत में डिक्शनरी के निघंटु कहल जाला | हमार पुकार के नाव इहे रखायिल रहे, बाकी "नि" के निस्तारण कर दियायिल आ घंटू परसिद्ध भ गईल | अब बिस्नाथ बाबा जब जब हमार गाँव पवना आवस| दुवार पे चौकी पे बिछौना, तकिया के साथे गोड धोये के जिम्मेवारी हमरा के | आ हमहूँ लपक के इ काम के झटपट करीं की बाबा आईल बानी जरुर कुछ भेंटाई |\nकहिहें- ए चनरभूसन भाई , नाती ( हमनी किहाँ पोता-नाती एके कहाला) ढेर काम करत बा | एकरा के खीरमोहन खियाव |बबुआ घंटू जी, झलक बाबा सुनायिब त खीरमोहन भेंटाई | अब खीरमोहन के लालच पे बाबा हमरा से झलक बाबा के गीत सुनब |\n"झलक बाबा के कहनवा माने के पड़ी\nमाने ले पड़ी हो धन्वा माने के पड़ी\nझलक बाबा के कह्नवा..... |"\nफेर झोरा में से खीरमोहन के ठोंगा निकसी, दुनो हाथ में एकेक गो भेंटाई |\nबिस्नाथ बाबा गुजर गईलें , चनरभूसन बाबा गुजर गईले |\nगाँव के दुआर ढह गईल |\nहमार लयिकायीं ओही दुआर के माटी के ढूह में भुलाईल बा |\nलयिकायीं के एह इयाद में सांच मनई के सुनर मुनर रूप अब भुला रहल बा | बाकी मनवा के कवनो कोर पे कबो कबो अतना बेचैनी होला, की हे मन, लवट चलs... ओही लायिकायीं के कोरा में जहाँ ना सांच रहे ना झूठ | बस एगो झलक बाबा रहन, एगो उनकर गीत रहे आ बलिराम हलुआई के खीरमोहन रहे...\n___शशि रंजन मिश्र (२४/०२/२०१४)\nPosted by ShashiRanjan Mishra at 9:30 AM


"देश-परदेस" के मनोरंजक फिलिम बतवलें विमल कुमार – Anjoria\nहिंदी में “जैसी करनी वैसी भरनी”, “स्वर्ग यहाँ नरक यहाँ”, “छोटे सरकार” अउर “सुनो ससुर जी” समेत दर्जनो हिट फिलिम बना चुकल नामचीन निर्देशक विमल कुमार अब अपना पहिला भोजपुरी फिलिम “देश परदेश” संगे भोजपुरिया मैदान में उतरत बाड़े. एही फिलिम से धरम पा जीओ पहिला बेर भोजपुरी दर्शकन का सोझा आवत बाड़ें.\n“देश-परदेश” एगो सोशल फैमिली ड्रामा ह जवना में धरम पाजी आ रति अग्निहोत्री के अलावा पवन सिंह, मोनालिसा, संजय पाण्डेय, प्रतिभा पाण्डेय अउर दीपक दुबे शामिल बाड़ें. मनोज द्विवेदी मेहमान कलाकार बन के आइल बाड़े. बकौल विमल कुमार – भोजपुरी फिलिमन के एगो लमहर आ मजगर समृद्ध परंपरा रहल बा. एहिजा गंगा मईया तोहके पियरी चढ़इबो, गंगा किनारे मोरा गाँव, आ नदिया के पार जइसन कालजयी फ़िलिम बन चुकल बाड़ी सँ बाकिर बीच में ई परंपरा बिलात चल गइल. फिलिम देश परदेश से हम ओही परंपरा के फेरू से जियावे के कोशिश कइले बानी. एहमें धरम पा जी के मौजूदगी क बारे में विमल कुमार के कहना बा कि धरम पा जी पूरा हिंदुस्तान के चहेता हउवन. खासकर उत्तर भारत में त उनकर एगो बड़हन फैन फ़ोलोइंग बा. पवन सिंह एह फिलिम में धरम पा जी के बेटा बनल बाड़े. पवन सिंह के कहना बा कि धरम जी उनुका के बेटा जइसन प्यार दिहलन आ खूब हौसला बढ़वलन. उनका साथे काम कइल हमरा जिनिगी के सबले यादगार अनुभव रहल.\nदेश -परदेश के लगभग आधा शूटिंग पूरा हो चुकल बा.\nOne thought on “"देश-परदेस" के मनोरंजक फिलिम बतवलें विमल कुमार”\njiyoooooooo……………….. bhaiya dekhaaaaaaaadki tu hi don baada bhojwood ………..


पकवान खातिर, देखल जाय खिचड़ी। खगोलीय घटना खातिर, देखल जाय उत्तरी संक्रांति। यूपी बिहार के तिहुआर खातिर, देखल जाय खिचड़ी (तिहुआर)।\nखिचड़ी या मकर संक्रांति हिंदू लोगन क प्रमुख पर्व ह। मकर संक्रान्ति पूरा भारत आ नेपाल में कौनों न कौनों रूप में मनावल जाला। माघ मास में जब सूरज मकर राशि में आवेला तबे इ पर्व मनावल जाला। इ त्योहार जनवरी महिना की चौदहवां या पन्द्रहवां दिनें पड़ेला काहें कि एही दिन के सूर्य धनु राशि के छोड़के मकर राशि में प्रवेश करे ला। मकर संक्रान्ति की दिन से ही सूर्य क उत्तरायण गति भी शुरू हो जाला। एहीसे ए पर्व के कहीं-कहीं उत्तरायणी भी कहल जाला। तमिलनाडु में एके पोंगल नामक उत्सव की रूप में मनावल जाला जबकि कर्नाटक, केरल तथा आंध्र प्रदेश में एके खाली संक्रांति कहल जाला।\n2 अलग-अलग रूप\nखिचड़ी : उत्तर प्रदेश, बिहार\nअलग-अलग रूप[संपादन करीं]\nनाथ पंथ में खिचड़ी के महत्व हवे। एह दिन उत्तर प्रदेश के गोरखपुर में गोरखनाथ मठ में बाबा गोरखनाथ के खिचड़ी चढ़ावल जाला आ परसाद में खिचड़ी बाँटल जाला।\n↑ Shandilya, Rajeshwari (1 जनवरी 2009). Bharatiya Parva Evam Tyohar (Hindi में). Prabhat Prakashan. ISBN 978-81-7315-617-5.\n↑ Sharma, Rajesh. Vrat Parva Aur Tyohar (Hindi में). Diamond Pocket Books (P) Ltd. ISBN 978-81-7182-935-4.\n↑ Singh, Dr Jayram; Singh, Prof N. B. (9 सितंबर 2019). Nath Panth Aur Guru Gorakshnath (Hindi में). Educreation Publishing.\n"https://bh.wikipedia.org/w/index.php?title=मकर_संक्रांति&oldid=704011" से लिहल गइल\nजनवरी के परब-तिहुआर\nएह पन्ना पर आखिरी बेर संपादन 13 जनवरी 2022 के 18:34 बजे भइल रहल।


संजय कुमार ओझा जी के लिखल भोजपुरी कविता प्रीत के रीत | जोगीरा\nHome भोजपुरी साहित्य भोजपुरी कविता संजय कुमार ओझा जी के लिखल भोजपुरी कविता प्रीत के रीत\nपरनाम ! स्वागत बा राउर जोगीरा डॉट कॉम प, आयीं पढ़ल जाव संजय कुमार ओझा जी के लिखल भोजपुरी कविता प्रीत के रीत (Bhojpuri Kavita) , रउवा सब से निहोरा बा कि पढ़ला के बाद आपन राय जरूर दीं, अगर रउवा संजय कुमार ओझा जी के लिखल भोजपुरी कविता अच्छा लागल त शेयर आ लाइक जरूर करी।\nअखियां में रखनी तोहे कजरा बनाई के,\nमाथे लग‌इनी, लोग से गजरा बताई के !\nतुड़ी दिहलू भरम के धागा एक झटके में,\nचीर दिहलू करेजा, तूं करेजा में जाई के !!\nरतिया नींदो ना आवे, दिन के चैनो गईल,\nअब तऽ काटल जिनिगियो ई दूभर भईल !\nकबो देखनी सपनवा तोहके चंदा समझ,\nखिलल ललको गुलाब अब उजर भईल !!\nहम त पत्थर पर खींचनी लकीर प्रीत के,\nतू तऽ बुझीयो ना प‌इलू प्रीत का रीत के !\nहम तूड़ी दिहनी सब, आज बंधन आपन,\nतूं तऽ बहरो ना अईलू चांदी का भीत के !!\nतुहीं बताव विश्वास भला कोई क‌इसे करी,\nअपना जान का आगे, जान क‌इसे धरी !\nहम त लूटा दिहनी सब कुछ तोहरे नाम पर,\nबूतल दियना अब ‘संजय’ भला क‌ईसे जरी !!\nगांव + पोस्ट – धनगड़हां,\nजिला – छपरा, बिहार\nपिछला लेखपहली भोजपुरी फ‍िल्‍म गंगा मईया तोहे पियरी चढ़इबो\nअगिला लेखजय भोजपुरी, जय भोजपुरिया के पाँचवाँ स्थापना दिवस के मोका प कवि सम्मेलन


भेड़िया - डा उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा Katha भेड़िया - डा उमेशजी ओझा\nभेड़िया - डा उमेशजी ओझा\nपरसतुत कहानी भेड़िया डा उमेशजी ओझा जी के बढ़िया कहानीन में से एगो बे। ई कहानी प्रतीकात्मक बे औरी प्रतीक के सहारे आज के समाज में आइल भयानक सच के दर्शावत बे। अपना कहानी में उमेश जी बलात्कार के समस्या के बारे में लिखले बानी लेकिन प्रतीक के माध्यम से। उहाँ के एगो बलात्कारी के भेड़िया के प्रतीक के जरिए कहानी आगे बढ़वले बानी। कहानी में भेड़िया एगो बलात्कारी हऽ औरी दादी ई जानत बाड़ी लेकिन छोट लइकी के ई बात ना बता के खाली भेड़िया बातवत बाड़ी ताकी छोट मन पर डर ना बइठे। प्रतीक के माध्यम से वीभत्स साँच भी बिना केवनो डेरवावे वाला सबद के परियोग के कह जा सकेला इ कहानी के सबसे बढ़िया बात बा। कुल्ह मिला के लेखक अपनी बात के ढंग से कहले बाड़न औरी पाठक भी एके आसानी से समझ सकेला बिना बहुत परियास के।\nएतवार के दिन, ऑफिस बंद रहे, हम बंदी के भरपूर आनंद उठावल चाहत रही। हम आपन पत्नी गीता के साथे सान्झिखे छत प लागल झुला प बैइठ के आलू के चिप्स आ चाय के आनंद लेत रही। तबही बगल में बईठल हमार प्रिये पत्नी गीता आसमान के निहारत एकदम से शांत हो गईल रही। आ हम आपन आफिस के बात लेके बकबक कईले जात रही। लेकिन हमार बात सुनेवाला जे कहा कोई रहे। जे भी रहे ऊ तऽ सुन कही आकाश में भुला गईल रहे। तबही बुझाईल कि हमार केहू बात नईखे सुनत। आ एके हाली हमार नजर गीता के ओरी गईल त देखनी कि गीता तऽ एकदमे आसमान के निहारत कही भुला गईल बाड़ी। एकरा प हम झुझुलात गीता के पकड़ी के जोर से झकझोर दिहनी।\n“अरे ये भगवन कहा भुला गईल बाडू’’।\nगीता धेयान टूटते कुछ सोचत, कही भुलाईल, कुछ ईयाद करऽत, बोलली, “जानत बानी, जब कबो अकेले बईठेनी त दादी के इयाद आवेला, तऽ उनका साथे हरदम भेड़िया भी ईयाद आ जाला. बाबूजी जब कबो छुट्टी में गाँव जइतऽन त उनका साथे हमहू सब भाई बहिन भी जात रही जा। दादी त खुद आँगन में सुतऽत रही आ हमनी के घरऽन में सुतावत रही। उनका ई बात के डर रहे कि कही कवनो भेड़िया घर के भीतर से लईकियन के उठा न ले जाव। हमहूँ जोश भरल अंदाज में कहत रही कि ‘दादी! भेड़िया जब उठाके ले जाई त का हमनी के नींद न खुलीऽ? हमनियो के लाठी से मारी-मारी के ओकरा के भगा ना देइब जा।’ बाकिर हमनी के पूरा भरोसा रहे कि भेड़िया के आवे के हाल में दादी के बोलावला के सिवा कुछू कर भी नईखी जा सकत। हमनी के दादी से कहीं जा कि दादी आपन हिम्मत और ताकत के मसहुर दादी अपनि हँसुआ से भेड़िया प हमला कऽ के ओकर गर्दन काट दिहें। ए बात प दादी धीरे से मुस्करा देस. बाकी दादी कबो-कबो हताश आ कबो-कबो विश्वास भरल भाव से कहस कि, “बेटा इहे फरक हऽ शेर अउर भेड़िया में। शेर आपन शिकार के शिकार लेखा झपटेला, आ भेड़िया ओकरा से पाहिले ईयारी करेला, ओकरा के गुद्गुदावेला आ हँसावेला। लोग कहेला कि भेड़िया के हंसत खेलत लईकी के खाए में मजा आवेला। येही से भेड़िया सुतल शिकार के दबे पाँव उठाके ले जाला कहीं दूर..............एकांत में। ओकरा के आपन पंजा आ गर्दन से पाहिले गुद्गुदावेला, फेरु जब ओकर शिकार बहुत खुबे खुश होक हँसे और खिखिलाये लागेला त ओकरा के आपन शिकार बनावेला।’’\nहमनी के दादी के इ सऽभ बात कवनो पारी कथा निहन से भी ज्यादा रोमांचक लागत रहे। आ हमनी के कवनो दिन भेड़िया के आ जाए के कल्पना से पहिले खुश आ बाद में डेरा जात रही जा।\nभेड़िया के नाम सुनिके तनी बड़ा अजीब लागल कि आखिर भेड़िया काहे भला ऊ लईकिये के आपन शिकार बनाई? हम दादी से धीरे से पूछनी कि दादी आखिर भेड़िया आदमी ह आ कवनो जनावर? ऊ कहली “अरे का पूछ देलू बबुनी? ऊ त देखे में एक दमे से आदमिये निहन लागेला, दुगो गोड, दुगो हाथ, बाकी राती में ओकर आखी खाली लाल बत्ती निहन बरेला। ऊ ओ घरी एक दम से जनावर हो जाला। आ जवना राती के ओकरा कवनो शिकार ना मिलेला त बड़ो आदमी के मुह नोच के भाग जाला। एही से ओकर नाम भेड़िया राखल बा”।\nएक हाली हमनी के छुटी में घरे गईनी जा त अबकी हाली हमनी के जिद पकडनी जा दादी के साथे आगन में सुते के। अबकी हाली आँगन के भी नक्सा बदल गईल रहे। आँगन के घेरा के उचाई काफी बढ़ा दिहल गईल रहे। बड़ी जिद कईला के बाद दादी अपना साथे हमरा के लेके सुते के तेयार हो गईली। हम ख़ुशी से उछले लगनी कि आजू दादी के साथे आँगन में सुते के मिली। हमार भाईओ दादी के साथे सुते के बोले लागल। एह प दादी बोलऽली “अरे! तू त लईका हवऽ। तहरा कवन बात के डर बा। डर त बस लईकिये के बा। भेड़िया त खाली लईकिये सभ के ले जाला। जा तू दूआर प चाचा के साथे सूतऽ। जा।’’\nरात हो गईल खाना-ओना खाके हम दादी के साथे सुते खातिर दादी के लगे गईनी। दादियो खाना खाके अईली आ खटिया प चढ़ऽते सुते से पाहिले एक गोड़ आपन आ एक गोड हमार एके साथे रस्सी से बान्हे लगली। हम चुप-चाप उनका के देखऽत रहीं। तबही दादी बोलली कि “का देखत बाड़ूऽ? बबुनी गोड हम एह से बान्हत बानी कि जब राती में भेड़िया आई आ तहरा के ले जाये लगी त हमार आँख खुल जाई आ हम ओकरा के आपन हंसुआ से मारी के भगा देब।” रात भर हम कुछ अनहोनी होखे के डर से बढ़िया से सूत ना पवनी आ दादी से कुछ कह भी ना सकऽत रही कि हम डेरात बानी। दोसरा दिन से आपन माई के साथे सुते लगनी। कुछ दिन गाँव में रहला के बाद बाबूजी के संगे शहर आ गईनी।\nबाबूजी आ माई के भी कुछ दिन बाद डेराईल आ सहमल देखनी। हमनी के स्कूल के गरमी के छुट्टी भईल त हम भाई बहिन बड़ी खुश भईनी जा, कि अबकियो हाली गाँव जाएके मिली आ कुछ दिन दादी के साथे समय बितावे के मजा मिली। बाकिर एह बेरी ना त बाबूजी आ नाही माई गाँव जाएके नाम लेत रहे लो। जब छुट्टी ख़तम होखे के समय आ गईल त हम माई से पूछनी “माई! अबकी हाली हमनी के गाँव काहे ना गईनी हा जा”। माई कहली कि ‘’अबकी साल एगो भेड़िया आपन गाँव में घूस आईल रहऽल हा। आ ऊ गाँव के एगो लईकी सीमा के उठाके ले गईल हा आ ओकरा साथे खेलिके ओकरा के मारी के गाँव के खेत में फेक दिहलऽस हा।”\nअतना सुनते हम त खुबे डेरा गईनी आ कहनी “चलऽ जवन होला तवन ठीके होला। बढ़िया भईल ह कि हमनी के गाँव ना गईनी जा। ना त कही हमरे के उठा ले जाईत त का करितीं?”\nकुछ दिन बाद मालूल भईल कि शहरो में भेड़िया आ गईल बा। सुने में आईल कि स्कूल जात रहे एगो लईकी के भेड़िया उठा ले गईल आ ओकरा साथे खेली के ओकरा के मारी के फेक दिहलऽस। कुछ दिन बाद फेरु हल्ला भईल कि अब भेड़िया आपन मोहल्ला में भी आईल रहे आ राम भरोशाजी के लईकी रम्भा के उठा ले गईल आ ओकरा के मारी के फेक दिहलऽस। अब हमनी के घर से निकलऽल माई-बाबूजी बंद कर दिहनी। काँहे कि अब भेड़िया के संख्या दिन बऽ दिन बढ़त जात रहे। गाँव, शहर मोहल्ला तक आ गईल रहे भेड़िया। एक दिन पत्ता चलऽल कि उषा के घरे एगो भेड़िया रूपी रिश्तेदार आईल रहले आ उषा के साथे पाहिले आपन पंजा आ गरदन से खेली के गुद्गुदवले आ फेरु ओकरा के एगो जिन्दा रोबोट लेखा रहे खातिर छोड़ के भाग गईले। ई सभ सुनत-सुनत अब हमरो बुझाये लागल रहे कि आखिर दादी भेड़िया रूपी जनावर से अतना डेरात काहे रही। आ ओकर अतना भयानक रूप उजागर हमनी प काहे कईले रही।\nअब त भेड़िया के चिन्हल बड़ा मुस्किल हो गईल रहे। ऊ त अब हर गाँव, शहर, मोहल्ला आ घरऽन में फईल चुकल रहे। अब हर केहू शक के नजर से देखल जात रहन। भेड़िया के शिकार लईकियन के तादाद बढल चली गईल। सोचत बानी कि आवे वाले दिन में लईकियन के संख्या कम मत हो जाय।\n“साँचो गीता आजू भेड़िया के संख्या दिन ब दिन बढल जाता। लईकियन कमजोर होत जात बाड़ी। देखत बाडू ई सभ के बीच बड़ा परिवर्तन भी नजर आ रहल बा। भेड़िया के शिकार लईकी अब गाएब नईखी होत, बल्कि जिन्दा रोबोट बन जात बाडिस। चले फिरे आ काम करेवाली, बाहर से मजबूत आ भीतर से कमजोर लईकी।“\nसब कुछ ठीक बा, वातावरण में हवा, पानी, माटी, के तरह भेड़िया के दहसत स्थाई होत जा रहल बा। शोध अबहियो चलत बा। भेड़िया के बढ़त जायेके, ओकरा से निपटे के आ भेड़िया के शिकार लईकियन के फेरु से आपस हँसत खेलत लईकी बनावेके।\nअंक - 12 (27 जनवरी 2015)


हद का सीमा से बहरी जात भोजपुरी सिनेमा के डेग – Anjoria\nभोजपुरी सिनेमा आ गीतन में फूहड़ता आ नंगई पसारत धंधेबाजन आ ‘ले दही’ करत प्रचारकन के जाल में अझुराइल भोजपुरी के जान अब साँसत में पड़े लागल बा काहे कि एह लोग के बेवहार अब सीमा का बाहर जा के दबंगई आ धमकी के रूप लेबे लागल बा.\nभोजपुरी सिनेमा एक जमाने से कुछ गिरोहबाजन का चंगुल में फँस गइल बा. कवनो नीमन फिलिम बने ना दीहें ई लोग, आ बन जाव त चले ना दीहें. भोजपुरी सिनेमा के सबले बड़ बाजार बिहार आ झारखंड पर एह लोगन के कब्जा दम घोंटू हो चलल बा. ले दही से आजिज आ के कई बेर सोचनी कि भोजपुरी सिनेमा आ संगीत से हाथ झार लीं बाकिर मजबूरी ई बा कि भोजपुरी के जान बसेला गीत गवनई में आ ओकरे सहारा ले के भोजपुरी सिनेमा में. अइसहीं गायक से नायक नइखन बनत आइल भोजपुरी सिनेमा के हीरो. भोजपुरी गीत गवनई के प्यार लोग के भोजपुरी ओरि खींचेला आ अपना गायकी का बल पर गायक लोग नायक बनत जालें.\nभोजपुरी सिनेमा आ संगीत में गिरावट के दौर कब आइल एह पर पूरा शोध पत्र लिखल जा सकेला. दयानन्द पाण्डेय के लिखल उपन्यास ‘लोक कवि अब गाते नहीं’ में एह पूरा हालात के सजीव चित्रण करत रेघरियावल गइल बा. बाकिर बात एहिजा ओह गिरावट के ना क के गिरल लोगन के कइल चाहत बानी. अपना धंधा खातिर झूठ के साँच बनावे में लागल ई लोग कवनो साधन ना छोड़े. साम दाम दंड भेद – हर विधा के इस्तेमाल होखेला. दाम के कम बाकी के अधिका. भोजपुरी वेबसाइट आजु ले आपन खरचो निकाले में सफल ना हो पइले काहे कि अपना भोजपुरी प्रेम का चलते आ पाठकन के पसंद धेयान में राखि के भोजपुरी सिनेमा आ संगीत के हर खबर एह वेबसाइटन पर छपत रहेला. बाकिर असल बात ओह कहाउत वाला बा कि ‘लाजे भवे बोलसु ना सवादे भसुर छोड़सु ना’. वेबसाइट वाला निहोरा क के रहि जालें बाकिर ई लोग कुछ देव ना. जबकि मीडिया में कहल जाला कि जवन रउरा छपावल चाहत बानी तवन विज्ञापन ह आ जवन लुकावल छिपावल चाहत बानी तवने असली खबर ह.\nबाकिर ई लोग विज्ञापन छपवाई आ ओकर दाम ना दी काहे कि बिचवनिया रहेलें कुछ प्रचारक. अपने त पूरा दाम ले लेला लोग बाकिर आगे कुछ दिहल दिआवल ना चाहे ई लोग. एह लोग के काट कुछ अइसनो लोग बा जे गलत बात बरदाश्त ना करे आ ओकरा के सामने ले आवे के ‘जुर्रत’ कर देला. एहीमें के दू गो पत्रकार हउवें मधुप श्रीवास्तव आ संकेत कुमार. पिछला दिने भोजपुरी फिलिम ‘नगीना’ रिलीज भइल. प्रचारक लोग खबर भेजल कि ‘नगीना’ पचासन सिनेमा घर में लागल बा. इहाँ ले कि ई लोग अखबार का विज्ञापनो में ओहू सिनेमाघरन के नाम दे दिहल जहवाँ ‘नगीना’ लागले ना रहुवे. सिनेमा हाल वाले अलगे परेशान कि जवन फिलिम लागल बा तवना का बारे में दर्शकन के मालूमे नइखे आ जवना का बारे में मालूम बा तवन लागले नइखे. बाकिर संतोष क के रहि जाला लोग कि अखबार के विज्ञापन देखि के बहुत कमे लगो सिनेमा हाल चहुँपेला.\nअब जब ‘नगीना’ के ’सच्चाई’ सामने आइल त फिलिम से जुड़ल लोग के छनछनाहीं के रहुवे. खबर सामने ले आवे वाला लोग के व्हाट्सएप ग्रुप पर आ फोन पर धमकी मिले लागल. कुछ दिन पहिले एगो दोसर खबर ला जोगीरा डाॅटकाॅम के धमकावल गइल रहे.\nअब आईं ओह खबर जवना से नगीना आ नागिन के फरक भुला गइल. पहिला दिने लिखल गइल कि ‘नगीना’ के सिनेमाहाल नइखे मिलत. एगो रिपोर्ट इहो रहे कि ‘नगीना’ बिहार आ नेपाल मिला के बारहे गो सिनेमाघर में लागल बा. कुछ जगहा सिनेमा हाल भाड़ा प ले के फिलिम लगावल गइल.\nदोसरका दिने खबर दिहल लोग कि छपरा के पंकज सिनेमा हाल के मालिक बतावत बाड़े कि उनुका हाॅल में हैपी न्यू ईयर लागल बा. कहलन कि हमनी का छोटका फिलिम लगाइबे ना करीं सँ काहें कि तब बढ़िया फिलिम मिलल मुश्किल हो जाई.\nएकरा बाद शुरु हो गइल धमकावे आ हड़कावे के दौर. मधुप श्रीवास्तव के कहना बा कि खबर गलत बा त सुबूत संगे सही खबर मीडिया के दीं. मीडिया त हमेशा एह तरह के खबर लपके ला तइयार रहेला. साबित हो जाई कि मधुप झूठा है.\nसाथही सगरी मीडिया वालन से कहले बाड़न कि बिना प्रमाण के सुपर डुपर हिट वाला खबर मत लगावल जाव.\nई त भइल एक तरफ के बात. अब हम चाहब कि ‘नगीना’ फिलिम के निर्माता, वितरक आ प्रचारक लोग आपन पक्ष राखे जेहसे सभका पूरा खबर मिल जाव. ना त आधा गिलास भरल बा कि आधा गिलास खाली बा के झगड़ा में गिलसवा के अधियावे वाला निकहा निकल जाई.\nदेखत बानी कि जबाब आवत बा कि फोन कि ई मेल. जवन होखी रउरो सभे के बतावत चलब काहें कि हमार त पुरान नीति रहल बा ‘कबीरा खड़ा बाजार में सबकी पूछे खैर, ना काहू से दोस्ती, ना काहू से बैर!’\nफिल्मी डोज पर छपल खबर\nजोगीरा पर छपल खबर\nभोजपुरी मीडिया पर छपल खबर\nफेसबुक पर वैष्णवी के टाइमलाइन\nPrevious Post: टटको में टटका खबर : 31 अक्टूबर 2014, शुक\nNext Post: डेंगू से मिलल बकरी के इज्जत


तुर्काना झील - विकिपीडिया\n3°35′N 36°7′E / 3.583°N 36.117°E / 3.583; 36.117निर्देशांक: 3°35′N 36°7′E / 3.583°N 36.117°E / 3.583; 36.117\nखारी झील, रिफ्ट घाटी झील\nओमो नदी, तुर्कवेल नदी, केरिओ नदी\n32 किमी (20 मील)\n6,405 किमी2 (6.894×1010 वर्ग फु)\nउत्तर द्वीप, केन्द्रीय द्वीप, दक्षिणी द्वीप\nएल मोलो, लोयांगालानी, कालोकोल, एलिये चश्में, इलेरेत, फ़ोर्ट बानया\nतुर्काना झील (अंग्रेज़ी: Lake Turkana), जेवना के पहिले रुडोल्फ़ झील (अंग्रेज़ी: Lake Rudolf) कहल जाव, महान अफ़्रीकी झील में से हवे। ई नमकीन पानी क झील हवे जेवन घनफल (वोल्यूम) की हिसाब से कैस्पियन सागर, इसिक-कुल आ वान झील के बाद दुनिया क चौथा नंबर क सबसे बड़हन नमकीन झील हवे। अरल सागर कब्बो एहू ले बड़ रहे बाकी अधिकतर सूख गइला की कारण अब ए से छोट हो गइल बाटे। तुर्काना एगो रेगिस्तान नियर क्षेत्र में स्थित बा आ दुनिया क सबसे बड़ स्थाई रेगिस्तानी झील भी हवे। एकर अधिकतर हिस्सा कीनिया में बा बाकिर एकदम उत्तरी छोर इथियोपिया में पड़े ला। ई कीनिया क सभसे उत्तरी झील भी हवे।\n2 मनुष्य जाति क जन्मस्थान\nतुर्काना झील की बीचोबीच की दीप पर एक जिन्दा ज्वालामुखी बाटे जेवना से गैस आ धुंआ हमेशा निकलत रहेला। झील क दक्खिनी आ पूरबी किनारा पथरीला जबकी उत्तरी आ पच्छिमी किनारन पर बलुआ मैदान आ बालू क ढूह पावल जालें। घाम में आसपास क धरती जल्दिये गरमा जाले जबकि पानी धीरे-धीरे गरम होखेला। ज़मीन आ पानी में तापमान की अंतर से इहाँ तेज़ हवा चलेला आ कबो-कबो त आन्ही आ जाला।\nमैदानी किनारन पर मगरमच्छ आ पत्थरील किनारन पर साँप आ बिच्छी मिले लें। पर्यटक लोगन इहाँ कब्बो बिना लोकल गाइड के अकेले ना गइले क सलाह दिहल जाले।\nमनुष्य जाति क जन्मस्थान[संपादन करीं]\nतुर्काना की आसपास के इलाक़ा में प्राचीन मानव क कई ठे जीवाश्म (फ़ॉसिल) मिलल बाड़ें आ कई गो विद्वान लोगन की अनुसार मानव जाति क पैदाइश इहवें भइल रहे।\nमहान अफ़्रीकी झील\n↑ Veiled histories, and the childhood memories ofastoryteller, Mustafa Kemal Mirzeler, University of Wisconsin-Madison, 1999, ... helped me throughout my research project and guided me in the dangerous bush and on the islands of Lake Turkana which are filled with poisonous snakes, scorpions, and crocodiles ...\n↑ Lakes and Wetlands, pp. 199, The Rosen Publishing Group, 2011, ISBN 9781615303205, ... Lake Rudolf, which is also called Lake Turkana, is the fourth largest of the eastern African lakes ... The lake lies in the eastern arm of eastern Africa's Rift Valley ... Sudden storms are frequent, rendering navigation on the lake treacherous ...\n↑ Wonderful Worlds, Robert Greenough, pp. 137, Trafford Publishing, 2012, ISBN 9781466932432, ... But most remarkable, and the reason for Turkana's world-wide fame as the purported 'Cradle of Mankind', are the finds of early hominids, including remains of various Australopithecus species, Homo habilis, Homo erectus, and homo sapiens ...\n"https://bh.wikipedia.org/w/index.php?title=तुर्काना_झील&oldid=434911" से लिहल गइल\nकीनिया क झील\nअफिरका के झील\nअफिरकी बिसाल झील\nविकिपीडिया ज्ञानसंदूक जलभंडार में खराब पैरामीटर के इस्तमाल वाला पन्ना\nएह पन्ना पर आखिरी बेर संपादन 24 फरवरी 2017 के 20:53 बजे भइल रहल।


ज्ञानपुर – टटका खबर\nज्ञानसरोवर के ओकरा पुरनका रूप में ले आवे के तइयारी\nज्ञानपुर भदोही के ज्ञान सरोवर के गौरव लवटावे खातिर नगर पंचायत अध्यक्ष हीरालाल मौर्य के पहल पर सफाई अभियान शुरू भइल बा. शहर के मोरी अब एह सरोवर में गिरावल बंद कर दिहल गइल बा मोटर पंप लगा के गंदा पानी निकालल जात बा. एक जमाना में ज्ञान सरोवर के पानी अपना चिकित्सकीय गुण खातिर\nज्ञानपुर में बाबा गगेश्चर नाथ के दर्शन पूजन\nज्ञानपुर भदोही में गंगा तट पर बनल बाबा गंगेश्वरनाथ मंदिर में बुध का दिने भव्य श्रृंगार क के श्रद्धालु दर्शन-पूजन कइलें. एह पूजन का मौका पर भजन संध्या के आयोजन भइल जवना में भोजपुरी गायक राजेश परदेशी, अनामिका मिश्रा, अर्चना तिवारी अपना अपना गवनई से लोग के रिझवलें. बाद में मंदिर के महंत कलाकारन के


Rupee Open Today 14 Aug 2020, Rupee softens against US dollar, price weakens by 1 paise-अमेरिकी डॉलर के मुकाबले रुपये में मामूली नरमी, भाव 1 पैसे कमजोर खुला - News Nation\nRupee Open Today 14 Aug 2020: अमेरिकी डॉलर के मुकाबले रुपये में मामूली नरमी, भाव 1 पैसे कमजोर खुला\nRupee Open Today 14 Aug 2020: अमेरिकी डॉलर (Dollar) के मुकाबले रुपया (Rupee) 74.85 प्रति डॉलर के भाव पर खुला है. बीते सत्र में अमेरिकी डॉलर के मुकाबले रुपया 74.84 प्रति डॉलर के स्तर पर बंद हुआ था.\nNews Nation Bureau | Edited By : Dhirendra Kumar | Updated on: 14 Aug 2020, 10:19:03 AM\nRupee Open Today 14 Aug 2020 (Photo Credit: फाइल फोटो)\nFirst Published : 14 Aug 2020, 10:16:17 AM\nRupee Open Today Rupee Dollar News Latest Rupee News Rupee Free Trading Calls Today Rupee Rate Rupee Trading Strategy Rupee Rate Today Rupee Trading Calls भारतीय रुपया रुपया ट्रेडिंग स्ट्रैटिजी रुपया ट्रेडिंग कॉल्स लेटेस्ट रुपया न्यूज मुफ्त रुपया ट्रेडिंग


भोजपुरी का सेवा में दसवाँ साल | Anjoria's Weblog\nPosted on जुलाई 19, 2012 by Anjoria\nअँजोरिया आजु १९ जुलाई २०१२ से दसवाँ साल में प्रवेश कर गइल बा. एह मौका पर अपना सगरी पाठक परिवार के हार्दिक अभिनन्दन करत बिया अँजोरिया. पिछला नौ साल में नव करम झेलला का बादो अँजोरिया चलत रह गइल त एगो अचरजे बा. ना त पता ना कतने वेबसाइट खुललीं सँ आ गँवे गँवे बिला गइली सँ. कारण खोजी त कई गो मिल जाई.\nपहिला त ई कि भोजपुरियन के आदत नइखे कि भोजपुरी साइट्स खोल के देखसु कि भोजपुरी में कहवाँ का होत बा. भोजपुरियन के सुभाव जइसन हो जाला कि दोसरा के बारे में कम अपना बारे में अधिका बतियावेलें. भोजपुरी खातिर माँगे वाला बहुते बाड़न देबे वाला कम. आ एकर हद त तब हो जाला जब लोग आपन रायो देबे से नकार देला. देखत आइल बानी कि पाठक लोग टीका टिप्पणी करे से गुरेज करेला. एके सबले बड़ नुकसान होला कि पता ना चले कि का अच्छा लागत बा का खराब. रोज पाँच सात सौ विजिट होला अँजोरिया पर बाकिर पाँच सातो गो लोग के टिप्पणी पढ़े के ना मिले. एकाध गो चंदन आ अमृतांशु के छोड़ दीं त शायदे कवनो पाठक होइहें जे महीनो दू महीना पर कबो कवनो टिप्पणी करत होखसु.\nदोसर कारण आ हो सकेला कि सबले बड़का कारण एह वेबसाइटन के आर्थिक आत्मनिर्भरता के कमी. लोग आवेला, शान से साइट शुरु होले, तकनीकि विशेषज्ञता से बढ़िया बढ़िया साइट शुरू होली सँ बाकिर फेर असकत आ जाला कुछ करे में, काहें कि फूटल झुनझुना केहू कब ले बजाई.\nतिसरका कारण बा गुटबाजी. भोजपुरियिन के हालत तीन कनौजिया तेरह चुल्हा वाला हो गइल बा. सभे आपन ढपली बजावे में लागल बा. सभ आपन छाती फुलवले घुमेला कि भोजपुरी बा त बस हमरे से, आ रही त बस हमरे से. भुला जाला लोग कि दुनिया में कबो कवनो चीज टिकाऊ ना होला. भोजपुरी जिन्दा बिया त आम आदमी का चलते, अपना तथाकथित नेतवन का चलते ना. गुटबाजी से नुकसान देर सबेर ओकरे होला जे एह गुटबाजी का दलदल में फँस जाला. अँजोरिया चलावत बहुते लोग मिलल, कुछ दिन ले साथ चलल बाकिर फेर लोग अपना अपना राहे चल दिहल. एह में हमरे में कुछ कमी होखी जे हम लोग के कवनो काम के ना लगनी आ लोग देर सबेर मुँह फेर लिहल.\nचउथका कारण भोजपुरी में लिखला पढ़ला के कमी, बतियवला में कवनो कमी हमरा ना बुझाव. भोजपुरी बोले बतियावे वाला लोगो के देखेनीं कि भोजपुरी लिखे पढ़े में दिक्कत होला. एक त एकर उच्चारण आ लिपि में फरक का चलते. लिखल बा बाति बाकिर पढ़े के बा बात, लिखल बा चलसु बाकिर पढ़े के बा चलस. भोजपुरी में अर्ध ह्रस्व स्वर दीर्घ दीर्घ स्वर का चलते ई कठिनाई आवेला. स्कूल कॉलेजन में हिंदी पढ़ावल जाले, भोजपुरी ना. एह चलते लोग के हिंदी वाला उच्चारण जुबाने चढ़ि जाला आ सुभावे हो जाला हिंदी वालन का तरह लिखे पढ़े के. भोजपुरी में “भी” के कवनो जगहा ना होखे के चाहीं बाकिर भोजपुरी के बहुते प्रतिष्ठित साहित्यकारनो का साथे ई “भी” जोंक लेखा सटल बा, छोड़वले ना छूटे. अउरियो बहुत कुछ बा जवना खातिर सामूहिक फैसला करे के जरूरत बा. जरूरत बा कि भोजपुरी के विद्वत मंडली बइठो आ एह सब पर विचार करो. बाकिर विद्वत मंडली बइठो त कइसे जब एक विद्वान दोसरा के विद्वान माने के तइयारे ना होखीहें.\nअपना वर्षगाँठ जइसन खुशी का मौका पर हम ई विरही राग उठा दिहनी त मजबूरी में. पिछला नौ साल के अनुभव सुखद नइखे रहल आ आगहुं सुखद होखे के उमेद नइखे. बाकिर हम त एह लाइलाज बीमारी के शिकार बानी जे घर परिवार का विरोधो का बाद एह भोजपुरी में लागल बा आ जबले जाँगर आ बेंवत रही लागल रही. जब ना रह जाई त फेर केहु अइबे करी जे एह काम में लाग जाई. आ ना लागी त गूगल बड़ले बावे. काल्हुवे पढ़नी कि गूगल एगो नया सेवा शुरू कइले बा जवना में दुनिया के मरे वाली भाषा के जिआवे, सम्हार के राखे के इंतजाम कइल जात बा. डर बा कि कहियो भोजपुरीओ के ओह सेवा के जरूरत मत पड़ि जाव.\nअँजोरिया अपना दिसाईं भोजपुरी के बढ़ावा देबे खातिर सोचत बिया पुस्तक प्रकाशन में उतरे के. अबहीं जवन कुछ छपत बा तवना के दायरा बहुते सीमित बा. आपन किताब छपवावे खातिर पूरा खरचा दिहला का बादो जवन छपत बा तवना में बहुते कुछ गलत रह जाता. दाम अतना बेसी राखल जात बा कि लोग खरीदिए ना पाई चहलो पर. बाकिर सरकारी खरीद में कमीशन लुटावे खातिर प्रकाशक वइसने दाम रखीहें जवना से बाँटिओबूँट के ओकरा तर माल भेंटा जाव. आम पाठकन के कवनो चिंता नइखे ओह प्रकाशक के काहें कि ओकरा मालूम बा कि भोजपुरी के कवनो पाठक वर्ग नइखे जे भोजपुरी के किताब खरीद के पढ़त होखे. फोकट में भेंटा जाव त जरूर देख ली. एह से भोजपुरी के किताब स्टाल पर अइबे ना करे आ जब अइबे ना करे त बिकाए कइसे?\nएह से अँजोरिया के योजना बा कि भोजपुरी के एगो पाठक वर्ग खोजल जाव, तइयार कइल जाव जे भोजपुरी किताबन के खरीदे आ पढ़े. एह खातिर दाम बान्हे के कोशिश करे के पड़ी. लेखक के खरचा त अबहियों होखी बाकिर जब किताब बिकाए लागी त ओह खरचा से कमाईओ के उमेद जिंदा रही काहें कि ओकरा हर बिकाइल किताब पर हिस्सा मिलल करी. पाठक वर्ग तइयार करे में जरूर दिक्कत होखे वाला बा. काहे कि जब हिंद पाकिट बुक्स जइसन संस्था ना चल सकल त भोजपुरी के कवनो प्रकाशन कतना चलि पाई. बाकिर एकरो खातिर सोचल जात बा कवनो उपाय निकाले के. अबहीं सब कुछ विचार प्रक्रिया में बा. आ एह दिसाईं अगर रउरा दिमाग में कवनो विचार उपजत होखो त जरूर बताईं. अँजोरिया के बधाई देबे के सबले बढ़िया तरीका उहे रही.\nएक बेर फेर रउरा सभे के अभिनन्दन करत बानी.\nसंपादक प्रकाशक, अँजोरिया वेब समूह\nThis entry was posted in चौपाल, सरोकार and tagged भोजपुरी by Anjoria. Bookmark the permalink.\n8 thoughts on “भोजपुरी का सेवा में दसवाँ साल”\nAjit Tiwari on जुलाई 22, 2012 को 12:21 अपराह्न said:\nsabse badhiya baat ee baa ki 10 sal ke baad bhi anjoria ke quality me kawano kami naikhe aail, aaur badhiya bhail jata, ekar sara shrey raura ke jata,\nbhojpuri patrika ke pathak ke sankhya badhawe khatir aur jan-jan tak pahuchawe khatir kuch baat par dhyan debe ke pari jaise, pahila…. patrika ke gunwata thik hokhe ke chahi, jaise hindi chahe english sanskaran ke anuvad bhar naa hokhe, balki kuchh aisan hookhe jawan ki hindi, english ke patrika me naa hokhe, dusra…. sahi kimat matlab hindi patrika se sasta, tisra….. sahi circulation, chautha…… munhdekhal aalekh matlab apna yaar dost ke mahima-mandit naa karke nishpaksh rup se sabhi lekhak-kavi ke ek saman mahatava ke sathe patrika me sthan, panchwa…. na besi ta kamse-kam jiye-khaye layak bhhi lekhak log kuchh dan-dakshina dehal chahi tabe man lagal rahi, kahe ki bhukhe pet bhajan bhi naa hola…. baki raura khude vidwan aadmi bai,\nsunil Patel on जुलाई 23, 2012 को 3:09 अपराह्न said:\nBahut Bahut Badhaiiiiiiiii\nसौरभ चंद्र उपाध्याय वाराणसी on अगस्त 3, 2012 को 2:03 पूर्वाह्न said:\nसबसे पहिले अंजोरिया समूह के संस्थापक ओम जी के सादर धन्यवाद बा जे उ भोजपुरी भाषा में एगो निमन वेबसाइट के चला रहल बाडन आज इ अंजोरिया परिवार अपने दसवें साल में पहुँच गईल बा ता जरुर एमन ओम जी के मेहनत ता बटले बा लेकिन साथै साथ बाबा विश्वनाथ जी के भी कृपा बा की आज अंजोरिया सच्चों में भोजपुरी समाज में अंजोर कर रहल बिया |हम बाबा विश्वनाथ से प्रार्थना करब की बाबा एह अंजोरिया के मार्ग में आवे वाले कुल अँधेरा के दूर करस आ एह्के और ऊँचाई पर पहुंचावस\nहमारा निवास स्थान बनारस बाते एह वजह से भोजपुरी लिखे में तनिका समस्या आवत बिया लेकिन हम एके दूर करे के पयान करब सौरभ चंद्र उपाध्याय\nsantosh kumar on अगस्त 3, 2012 को 1:34 अपराह्न said:\nबहुत बहुत बाधाई आ सुभकामना..\nअंजोरिया के अंजोरिया एही तरह फ़ैली.. आ भोजपुरी के अंजोर के सगरो दुनिया में फइलावत रहे ईहे हमनी के हार्दिक शुभकामना बा\nसंतोष कुमार पटेल\nसंपादक : भोजपुरी जिंदगी, नई दिल्ली\nमहासचिव : पूर्वांचल एकता मंच,नई दिल्ली\nरामरक्षा मिश्र विमल on अगस्त 6, 2012 को 10:36 अपराह्न said:\nरउरा श्रम,साधना आ सर्जना के हम नमन करतानी.एह घरी अँजोरिया के कवनो जोड़ नइखे.हमार शुभकामना बा कि ई आपन मोकाम जरूर हासिल करो.अपना क्षमता का सीमा में हमनियो का लागल बानी जा आ अँजोरिया का साथे बानी जा.अँजोरिया के दसवाँ साल में प्रवेश कइला पर बधाई कबूल करीं.\nRaman Kumar Shrivastava on अगस्त 7, 2012 को 1:12 अपराह्न said:\nPawan Ji ke lie ek gana hai agar gaa sakte hai to meharbani hogi\nSutala me2, kare pareshanemai mor bharbitana.\nMor bharbitana ho mor bharbitana\nRatia me2 ho jala hewanemai mor bharbitana\nचंदन कुमार मिश्र on अगस्त 8, 2012 को 2:15 अपराह्न said:\nपहिले त बहुत बहुत धन्यवाद ! तनि देर से पढ़े के मिलल हऽ। साधन के कमी के वजह से सक्रियता घट गइल बा।\npankaj kumar on अगस्त 11, 2012 को 1:26 अपराह्न said:\ni am writer (film story & songs )


भोजपुरी स्‍पेशल: परब-त्यौहार में अउरो ईयाद आवेला गाँव | bhojpuri special in festival season dipawali dashhara we miss villages native places nodark – News18 हिंदी\nकोरोना महामारी के वजह से भलहीं एह साल पिछला साल जइसन भीड़-भाड़ नइखे.\nBhojpuri Special: गावत मलहोरिन झूमत रहली. धूप-दीप आ नीम के पुलुछा आ सेनुर से टिकल माई के थान एगो अजबे माहौल के सिरजन कइले रहे. गोइठा के सुलगत आगि पर माटी के मटका में चढ़ल कराह के उफान अपना शिखर पर रहे.\nLast Updated : November 05, 2020, 10:26 IST\nपटना. हमरा बचपन के ईयाद के दरपन हमार गांवे नू ह. गाँव में हम कम रहल बानी बाकिर गाँव हमरा भीतर हरदम रहल चाहे दिल्ली-बम्बे रहनी चाहे अफ्रीका-लंदन. गाँव से जेतने दूर भइनी, गाँव ओतने नजदीक आवत गइल. परब-त्यौहार में त अउरो रोअवलस. कबो पढाई के चलते आ कबो रोजी-रोजगार के चलते शहर में खूंटा से बन्हाइल मन छटपटात रहल. गाँव खींचत रहल. फगुआ, छठ, दियरी-बाती आ दशहरा के सब नाटक-नौटंकी, खेल-खुरापात मन के गुदगुदावत रहल. भूलल-बिसरल तमाम नेह-नाता आ कहानियन के ईयाद दियावत रहल. अब त दिवाली आ छठ आवे आला बा. दशहरा आ दुर्गा पूजा अभिये बीतल ह. गाँव के ईयाद आवता.\nईयाद आवता कि गांव के दखिन काली माई के मंदिर पs भीड़ जुटल रहे, काली माई के सोझा एगो दउरी में फल, बताशा आ पुआ परोसल रहे, लगहीं लोटा में लौंग-मीठा वाला छांक रखल रहे आ- ‘ निमिया के डार मईया झुलेली झुलनवा कि झूली झूली ना ’... गावत मलहोरिन झूमत रहली. धूप-दीप आ नीम के पुलुछा आ सेनुर से टिकल माई के थान एगो अजबे माहौल के सिरजन कइले रहे. गोइठा के सुलगत आगि पर माटी के मटका में चढ़ल कराह के उफान अपना शिखर पर रहे. अइसन लागत रहे कि माई कहीं ना कहीं हमनी के भीतर उतर गइल बाड़ी.\nई रात के देखल कवनो सपना ना हवे\nदरअसल, ई रात के देखल कवनो सपना ना हवे. ई हकीकत हवे- आज से तीन दशक पहिले के नवरात्रि के दौर के. जब लइकन के टोली के धमाचौकड़ी के साथे भोर होई आ फूल-बेलपत्र जादे से जादे इक्कट्ठा करे को होड़ लागल रही. सूर्योदय होत-होत लइकन के साइकिल में बान्हाइल लोटा के साथे टोली लउकी, जवन गांव से तकरीबन दू कोस दूर बाबा महेंद्रानाथ के जल चढ़ावे खातिर रवाना होई. बूढ़-पुरनिया, कनिया-बहुरिया गांव के शिवालय में जल चढ़इहें. गंवई रामलीला में तरह-तरह के किरदार निभावे वाला, अपना रिहर्सल में लाग जइहें, तs रामलीला के चौचक बनावे वाला गंवई संगीतकार लोग, रामचरित मानस के चौपाई गावे आ झाल, ढोलक के गांठ चढ़ावे में व्यस्त हो जइहें. बाकी लोग रामलीला के स्टेज सज्जा में जुटल रहिहें.\nअइसे लागी कि सउँसे गांव कवनो जग-परोजन में अझुराइल बा. ठीक एकरा समानांतर गांव के जवानन के एगो टोली पूजा खातिर साड़ी-धोती आ तिरपाल से पंडाल बनावे में जुटी तs कुछ लोग मूर्ति ले आवे खातिर बैलगाड़ी-टायर ले के रवाना होइहें. शायदे अइसन केहू लउकी जे तनि फुर्सत में होखे. बाकी बचल कई घर-परिवार में मातारानी के कलश बइठावे के प्रक्रिया चलत लउकी. बगैर कवनो लाउडस्पीकर के ‘या देवी सर्वभूतेषू....’ के मंत्रोच्चार से गांव गूंज उठी. सांझ होखते महावीर जी के पंडाल के सोझा बांस के फाट्ठा-लाठी भांजत, गदका खेलत, उत्साहित बालवीर आपन करतब देखावत लउकीहें. रोट-पंजीरी के प्रसाद लेत–लेत कान में ‘सब नर करहिं परस्पर प्रीती. चलहिं स्वधर्म निरत श्रुतिनीती... ’ सुनाई. एकर मतलब की अब रामलीला के आगाज होखे वाला बा. रामलीला में लोक के राम के मनभावन कथा के मंचन त होखबे करी, बीच-बीच में लबरइयो चलत रही.\nराम जिनगी के दर्शन हउवन आ एही जीवन दर्शन से भोजपुरिया समाज अघाइल-पुराइल बा.\nआजु के समय में अइसन कवनो विधा नइखे, कवनो शिल्प नइखे, जवना में राम आ माई के बखान ना होखे. जइसहीं देवी माई के नाव दिमाग में आवेला, ओइसहीं शक्ति के अलग-अलग रूप लउके लागेला. एही भक्तिभाव आ श्रद्धा के अतिरेक के रूप में बीतल समय में हमनी के कथित ‘कोरोना माई’ के पूजो गांव-गिराव, बाग-बगइचा में देखनी जा. एकरा के कबो जायज नइखे ठहरावल जा सकत. बाकिर एकरा पाछे देवी माई के प्रति अगाध श्रद्धा से भी इनकार नइखे कइल जा सकत. भोजपुरिया संसार में देवी माई एह ढंग से गुहाइल, पुराइल, समाइल बाड़ी कि जब कवनो आफत-बीपत आवेला तS माइये सहाय लउकेली. दोसरा ओरी राम के जिनगी के दर्शावे खातिर सबसे लोकप्रिय मनोरंजक नाटक रामलीला हवे. रामलीला के केंद्र में केहू बा त ऊ खाली रामे बाड़ें. हर रूप में, पूरा संयम के साथे, पूरा मर्यादा के साथे. उ तनिको अपना मर्यादा से डगमगात नइखन. राम जिनगी के दर्शन हउवन आ एही जीवन दर्शन से भोजपुरिया समाज अघाइल-पुराइल बा.\nपारंपरिक भोजपुरिया व्यंजन के स्टॉल कहीं हेरा गइल बा\nबाकिर बीतल तीन दशक में एह क्षेत्र में ढेर कुल्ह बदलाव आइल बा. एकर एगो खास कारनो बा. रोजी-रोजगार के चक्कर में लोग कलकत्ता, दिल्ली, सूरत, पंजाब, मुंबई सहित कई गो शहर के ओर पलायन कइल आ फेर ओहिजा से लवटल त अपना साथे, ओहिजा के ईयाद, कला, संस्कृति, रिति-रिवाज ले के लवटल. एकर परिणाम ई भइल कि भोजपुरिया संस्कृति में मां दुर्गा के लकदक मंडप, रावण के पुतला दहन, गरबा शामिल हो गइल. एकरा से भोजपुरिया संस्कृति के दायरा बढ़ल आ ई अउर संपन्न भइल बाकिर एकरा साथही ऊ पहिलका गंवई रौनक हेरा गइल. आज भलहीं चट्टी-बाजार बिजली के बल्ब-झालर से सजल बा. लाखो-लाख रुपया के बजट वाला मां दुर्गा के पंडाल बनत बा. बंगाल से ढाक बजावे वाला ढाकी बोलावल जात बा. मेला में मेहरारूअन के श्रृंगार-प्रसाधन से लेके लइकन के खेल-खिलौना आ तरह-तरह के दर-दुकान सजल बा. भांति-भाति के व्यंजन के स्टॉल सजल बा. एह स्टॉलन में पूरा देश-दुनिया के व्यंजन त बा बाकिर पारंपरिक भोजपुरिया व्यंजन के स्टॉल कहीं हेरा गइल बा. लिट्टी-चोखा के स्टॉल त लउकी बाकिर आपन मूल सौंध गंध के बिना पश्चिमी कलेवर में लिपटल लउकी.\nकुछ प्रभावशाली आ धनाढ्य लोग गरबा के आयोजन क रहल बाड़े... जवना में कुलीन वर्ग के जमावड़ा लउकी आ ई मातारानी के श्रद्धा में गरबा से कहीं अधिका आपन प्रभुत्व आ संपन्नता के सामाजिक प्रदर्शन के एगो बहाना बन गइल बा. दशहरा के दिने रावण के पुतला दहन के परंपरा अइसन नइखे कि एहिजा बीतल तीन दशक में आयात भइल बा, लेकिन अब ई पहिले के बनिस्पत आज कही जादे नाटकीय बन गइल बा.\nकोरोना महामारी के वजह से भलहीं एह साल पिछला साल जइसन भीड़-भाड़ नइखे. बाकिर एही संघे भोजपुरिया पट्टी के एगो बड़हन हिस्सा बिहार में आवेला आ ओहिजा विधानसभा चुनाव के मद्देनजर एह पारी ई नवरात्रि-दशहरा चुनाव प्रचार स्थल में तब्दील हो गइल बा. असत्य पर सत्य के जीत के प्रतीक के सभ राजनीतिक दल अपना–अपना ढंग से व्याख्यायित करत रावण के पुतला दहन के तइयारी में बाड़े. लोक एह लोकतंत्र के महालोक पर्व में एह हुड़दंग से अपना के अलगे महसूस करता. अबहियों लोग माता रानी आ भगवान श्रीराम से गोहरावत बा कि अबकी जवन सरकार बने ओकरा के देवी मइया आ राम जी सदबुद्धि दीं कि लोग के दू जून के रोटी खातिर बहरा ना जाये के पड़ो. एह बहरा गइला के कीमत एह पारी लोग कोरोना में ढेर चुकवले बा. नवरात्रि-दशहरा के चमक फीका त बड़ले बा, बाकिर तीन दशक पहिले वाला गंवई उल्लासो हेरा गइल बा. सांस्कृतिक वैविद्यता आ संपन्नता भोजपुरिया जनमानस के उत्कंठ त करते बा बाकिर एह पर्व के बहाने जवन गंवई सौहार्द आ प्रेम लोग के जिया के जुड़ावत रहे, ऊ अब जुड़ाव लउकत नइखे. हे राम जी! हे देवी मइया! एह दुःख–बलाय वाला माहामारी से जग के मुक्ति दिवावे के साथे पहिले वाला प्रेम के रस गांव में बहायीं. हे मईया दियरी के दिन गंउवे में ना लोग के मनवो में अंजोर करीं. ए बाहरी अँजोर से आम आदमी दहशत में बा -\nशहर कहीं ना बने गाँव अपनो ए भावुक / अँजोर देख के मड़ई बहुत डेराइल बा\nहे छठी मईया अइसन असीरबाद दीं कि हमार ई शेर झूठ हो जाव –\nलोर पोंछत बा केहू कहाँ / गाँव अपनो शहर हो गइल\n(लेखक मनोज भावुक भोजपुरी कला, साहित्य और सिनेमा के जानकार और जाने-माने कवि हैं)\nTags: Bhojpuri special, Bihar News, Diwali 2020, Diwali Celebration


Brij Kishor Tiwari's Page - JaiBhojpuri.com\n45, Maleशक्तिनगर,सोनभद्र उ.प्र. तोलरा,पलामू,झारखंडIndia Like7members like this\nBlog Posts (59)Discussions (913)EventsGroups (8)Photos (110)Photo Albums (5)Videos (16) Brij Kishor Tiwari's Likes Brij Kishor Tiwari's Friends\nView All Brij Kishor Tiwari's Groups\nBrij Kishor Tiwari's Discussions\nभोजपुरी शब्दकोष "ट" वर्ग के ( 'ट ' अउरी 'ठ ' )से........\nStarted this discussion. Last reply by Brij Kishor Tiwari Feb 9, 2012. 33 Replies\nअ आ इ ई ......से शब्द इयाद परो त एह लिंक के चटका लगाई ,आ लिखीhttp://www.jaibhojpuri.com/forum/topics/3634233:Topic:217190"क"…Continue भोजपुरी शब्दकोष "च" वर्ग के ( 'ज' अउरी 'झ' )से........\nStarted this discussion. Last reply by Brij Kishor Tiwari Jan 13, 2012. 14 Replies\nअ आ इ ई ......से शब्द इयाद परो त एह लिंक के चटका लगाई ,आ लिखीhttp://www.jaibhojpuri.com/forum/topics/3634233:Topic:217190 "क" वर्ग के शब्द…Continue भोजपुरी शब्दकोष "च" वर्ग के ( 'च' अउरी 'छ' )से........\nStarted this discussion. Last reply by Brij Kishor Tiwari Jul 8, 2012. 41 Replies\nअ आ इ ई ......से शब्द इयाद परो त एह लिंक के चटका लगाई ,आ लिखी…Continue शहीदे आजम भगत सिंह ...\nStarted this discussion. Last reply by Rupendra Mishra Mar 23, 2011.9Replies\nआजु सरदार भगत सिंह के…Continue View All\nBrij Kishor Tiwari's Page\nBrij Kishor Tiwari liked Vratraj Dubey 'Vikal''s blog post करुनाकर रमायन : अयोध्या काण्ड (८ वाँ किस्त)May 4Brij Kishor Tiwari liked नबीन भोजपुरिया ( NB )'s blog post बजाई थपरी जय जय कार करी एगो भाषा मुअल बिआ ..May 4Brij Kishor Tiwari liked Anoop Srivastava's blog post पुरान सहपाठी लोग के अभियानMay 4Brij Kishor Tiwari liked Raj Kumar Sharma's blog post *** गीता ***रचनकार --- डॉ. राम सेवक विकलMay 4Brij Kishor Tiwari liked Shyam Narain Verma's blog post आईल बाडन बैरी ललकारे हमरा गाँव में |May 4Brij Kishor Tiwari liked नबीन भोजपुरिया ( NB )'s blog post बा बेंवत ?May 4Akhilesh Kumar Singh liked Brij Kishor Tiwari's photoDSC00135May 2Brij Kishor Tiwari liked Birendra Prasad Kanu's blog post मधेस आ मधेसीApr 22Brij Kishor Tiwari commented on sanjay kumar singh's blog post सतुआन....."बहुत निमन.........\n"Apr 22Brij Kishor Tiwari liked sanjay kumar singh's blog post सतुआन.....Apr 22Brij Kishor Tiwari liked Umesh Gautam's blog post ए भोले बाबा !Apr 10Brij Kishor Tiwari updated their profileApr 8Brij Kishor Tiwari liked Shyam Narain Verma's blog post होली के रंगवा बरसे लागल , कहिया अयिब राजाजी |Apr 5Brij Kishor Tiwari liked arjun rai's blog post जल ही जीवन है...Apr 5Brij Kishor Tiwari liked Ashutosh Ranjan's blog post जोगीरा सा रा रा राApr 5Brij Kishor Tiwari liked Anoop Srivastava's blog post होली मुबारक !Apr5More... RSS\nगाव=तोलरा , जिला=पलामू,(डाल्टनगंज),झारखण्ड, भारत\nएगो लईका .............,का जानी कब, देखते-देखत बड़ हो गईल !\nआ ऐसन जिमवारी में बाझ गईल कि लरिकयिया कब बितल ,थाहे ना लागल,\nहरमेशा इहे सपनवा में जियत कि "दिलवे" भर ना, हम सोलहग अभियो बच्चा बानी .....\nदेखsतानी कि इ लरिकाई कब जाला ..........?\nhttp://www.jaibhojpuri.com/forum/topics/3634233:Topic:51348 Brij Kishor Tiwari's Photos\nBrij Kishor Tiwari's Videos\nYe Radha Thumka Laga D Added by Brij Kishor Tiwari0Comments\nMai re duare aayil Added by Brij Kishor Tiwari0Comments\nmathwa tikulia saja da balmu Dharti Maiya 1 Added by Brij Kishor Tiwari0Comments\nBrij Kishor Tiwari's Blog\nदिल, जब बच्चा था जी ..........(भाग 31 )\nPosted on February 21, 2012 at 4:30pm 11 Comments\nजय भोजपुरी आ प्रणाम ........\nबचपने के बात हवे ...........\nहमार मामा चार भाई ह लोग ,ओह में हमार माई एकही बहिन .......\nआ, ओह घरी ले हम एकलौता "भगिना" ..............ऊ चारो मामा में ............\nहमार, बहुत मान दान रहे उहवा ..............\nचारो भाई में तीन भाई त रुपिया पईसा ले टाठ बा लोग ,.......लेकिन , एगो मामा के पोजीसन, बाकी तीनो भाईन ले कमजोर लेखा बा ...........\nउनकर नाव हवे ...."बब्बन" उहे… Continue दिल, जब बच्चा था जी .......भाग 30\nPosted on December 30, 2011 at 10:30pm9Comments\n"भोजन पुराण" फेरु कबो ......\nजय भोजपुरी आ प्रणाम ............\nबचपने के बात ह .............. घरे (गावे) छुट्टी में आईल रही ..........खूब धमा चौकड़ी होखे ............. टोला में एगो नया नया "भौजी" आईल रही ..............!!! एगो रहले "दरोगा भाई" ........साचो के "दरोगा" ना रहले जी .............नाव रहुवे उनकर वैसे तs उ चार भाई होखस ................ "दरोगा" ,"जज" ,"डाकदर(डॉ )" आ "बिधायक" ............ बड़ी शौख ले उनकर… Continue दू गो, बरियार खिसा ..........पंजवार से\nPosted on December 28, 2011 at 9:30pm5Comments\nजय भोजपुरी आ प्रणाम .............\nपंजवार में दू गो बड़ा बढ़िया खीसा भईल ...............जे कि कुछे लोग जानत बाडन\nखिसा नम्बर एक ........\nसांझी खान, जब हम, एक राउंड खनवा निपटा दिहुवी , त ज्योतिया के देख के दया लाग गउवे , पूछनी ....का जयोति खाना वाना भईल ह , बेचारी संकोच में कुछ बोलबो ना करे .......केहू तरे दुनो भाई बहिन ( अजित आ जयोति) के खाए खातिर तैयार कईनी ,कहनी चलs लोग हम खियावतानी नु… Continue "लहरल भोजपुरी" के कुछ अंश\nPosted on December 28, 2011 at 8:00am5Comments\nभोजपुरी स्वाभिमान सम्मलेन -२ में एगो कविता संग्रह "लहरल भोजपुरी" के बिमोचन भईल !\nजवन की " शिवजी राय 'सनेही' " जी के द्वारा लिखल गईल बा ,रउवा,गाव-हरनाथपुर ..थाना-रघुनाथपुर,..सिवान के रहेवाला हई!\nचुनावी माहौल में "सनेही जी" द्वारा लिखल एगो कविता, जवन कि "लहरल भोजपुरी" में पेज नंबर ६० पर बा ,रउवा सभे खातिर प्रस्तुत बा\nAt 9:24pm on March 28, 2013, अभिनन्दन गुप्ता said… प्रणाम आ जय भोजपुरी\nबहुत बहुत बधाई आ शुभकामना रउवा जनमदिन पे । At 7:29am on May 12, 2012, शशि कुमार सिंह (SHASHI) said… भईया प्रणाम आ जय भोजपुरी , राउर लोग के नेह छोह आइसाही बनल रहो ..बहुत बहुत आभार बा ..जय भोजपुरी At 6:45am on March 28, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 3:50pm on March 3, 2012, Satyendra Upadhyay "भोजपुरम" said… Jogira lagawe khatir dhanyabad\nAt 1:44pm on December 14, 2011, Avanish Tiwari said… राऊर जवन दिल बा उ हमेशा बच्चा बनल रहो .. जे ऐसाही आशीष भेटाव हमेशा At 6:45pm on October 26, 2011, अभिनन्दन गुप्ता said… dipawali chhath puja ke badhai ji maf karab post kare me der ho gai ha ghare nu bani aija kamputar naikhe parnam At 1:47pm on October 15, 2011, Akhilesh Kumar Singh said… jarur.\nAt 6:58pm on September 27, 2011, अभिनन्दन गुप्ता said… At 6:52pm on September 27, 2011, अभिनन्दन गुप्ता said… At 9:33pm on September 23, 2011, नबीन भोजपुरिया ( NB ) said… प्रोफाईल प त गाना बहुत बरिआर बा जी :-) No comments yet!


इलाहाबाद विवि छात्रसंघ चुनाव में समाजवादी छात्रसभा के ही जलवा | Bhojpuri News Website\nइलाहाबाद विवि छात्रसंघ चुनाव में समाजवादी छात्रसभा के ही जलवा\nइलाहाबाद विवि छात्र संघ के चुनाव में समाजवादी पार्टी के छात्र इकाई समाजवादी छात्रसभा5में से चार पद पर जीत दर्ज कइलसि. जहां समाजवादी छात्रसभा के अवनीश कुमार यादव अध्यक्ष पद पर जीत हांसिल कइलें ओहिजा उपाध्यक्ष आ संयुक्त सचिव पद पर भी समाजवादी क्षात्र सभा के दबदबा रहल.\nओहिजा एबीवीपी के महज 1 सीट महामंत्री पद पर ही जीत मिलल. एबीवीपी यानी अखिल भारतीय विद्यार्थी परिषद के निर्भय कुमार द्विवेदी महमत्री पद पर जीत दर्ज कइलें.\nउपाध्यक्ष पद पर चंद्रशेखर चौधरी,संयुक्त सचिव पद पर भरत सिंह, संस्कृतिक सचिव पद पर अवधेश कुमार पटेल जीत दर्ज कइलें. अध्यक्ष पद पर अवनीश यादव मृत्युंजय परमार के हरवलें आ बतावल जा रहल बा कि मृत्युंजय कवनो राजनीतिक पार्टी से नइखन जुडल. एबीवीपी के प्रियंका तीसरा स्थान पर रहली.\nवहीं महमत्री निर्वाचित भइल द्विवेदी निकटतम प्रत्याशी एनएसयूआई के अर्पित सिंह के हरवले.\nइलाहाबाद विवि छात्रसंघ से संबद्ध चार महाविद्यालय चौधरी महादेव प्रसाद,इलाहाबाद डिग्री कॉलेज,ईश्वर सरण डिग्री कॉलेज आ यूइंग क्रिश्चियन कॉलेज में शनिचर के ही छत्रसंघ चुनाव के खातिर मतदान भइल.\nसमजवादी छात्रसभा के तरफ से अध्यक्ष पद पर अवनीश कुमार यादव,उपाध्यक्ष पद पर चंद्रशेखर चौधरी, संयुक्त सचिव भरत सिंह जबकि सांकृतिक सचिव पद पर अवधेश कुमार पटेल जीत दर्ज कइलें. वहीं एबीवीपी की तरफ से महामंत्री पद पर निर्भय कुमार द्विवेदी जीत हांसिल कइलें.\nकुल 45.5 फीसदी मतदान भइल रहल.\nइलाहाबाद छात्रसभा चुनाव\nयूपी में ‘मोदी मैजिक’ पर ब्रेक, ‘मुलायम’ सुपरहिट!\nमुजफ्फरनगर दंगा-नेताओं से केस हटवला के तईयारी


टटका खबर (बियफे, 8 अक्टूबर 2015) – टटका खबर\nप्रधानमंत्री नरेन्द्र मोदी बियफे से शुक का बीच बिहार में छह गो चुनावी सभा के संबोधित करीहें. बियफे के दिन पीएम मोदी सबेरे दस बजे मुंगेर में, साढ़े एगारह बजे बेगूसराय में, दुपहरिया में एक बजे समस्तीपुर में, आ दुपहरिया दू बजे नवादा में चुनाव सभा करीहें. जान जाईं कि पीएम मोदी बिहार में चुनाव प्रचार खातिर पूरा समय देत बाड़ें आ उनुके के आगा राख के एनडीए चुनाव लड़त बिया.\nआज एगो टीवी चैनल के सर्वे में बतावल गइल कि चुनाव में भाजपा के बहुमत मिले के पूरा आसार बन गइल बा. एही चैनल पर अबले के सर्वे में एनडीए के पिछड़ल देखावल जात रहुवे बाकिर दू अक्टूबर तक करावल एह सर्वे में एनडीए महागठबन्हन के पछाड़त आगे निकल गइल बा.\nबिहरा में दुसरका बेर चुनाव प्रचार करे आइल राहुल बछवाड़ा में कांग्रेस के चुनाव प्रचार कइले. बाकिर उनुका मंच पर राजद के कवनो नेता मौजूद ना रहले. राहुल कहलन कि मोदी तरह तरह के रंग के कपड़ा पहिरेलें जबकि नीतीश कुमार खाली उजर कपड़ा पहिरेले एह से इनका पर भरोसा कइल जा सकेला. राहुल के सभा से भाजपा वाले बहुते खुश होलें काहे कि राहुल के बचकाना भाषण से भाजपा के वोट बढ़े के उमेद बढ़ जाला. राहुल कहलन कि हाल के विदेश यात्रा का दौरान मोदी सोलह बेर कपड़ा बदललन. शायद इहे देखे खातिर राहुलो उनुका पाछा विदेश चल गइल रहुवन.\nपटना के एगो अदालत सपा के प्रदेश अध्यक्ष रामचंद्र यादव आ राजद विधायक सुरेंद्र यादव के गिरफ्तारी पर रोक लगा दिहले बिया. एह लोग पर धोखा देबे आ रंगदारी मांगे के आरोप बा. कहलस कि पुलिस पहिले एह लोग का खिलाफ सबूत जुटा के पेश करो.\nविधान सभा चुनाव के चउथका दौर के मतदान खातिर अधिसूचना जारी होखला का बाद काल्हु बुध7अक्टूबर से ओहू चरण खातिर परचा दाखिल करे के काम शुरु हो गइल. एह दौर के मतदान 1 नवंबर के होखे वाला बा. तिसरका चरण के परचा दाखिल करे के काम आजु बियफे का बाद पूरा हो जाई. एह दौर ला अबहीं ले 625 गो उमेदवार परचा दाखिल क चुकल बाड़ें.\n12 अक्टूबर के होखे वाला पहिला दौर के वोटिंग 49 गो सीट पर करावल जाई आ एह दौर खातिर सुरक्षा बलन के तैनाती के काम शुरु क दीहल बा. एगारह राज्यन से आइल केन्द्रीय सुरक्षा बल के जवानन के तैनाती कइल जा रहल बा.\nलालू के कंस के वंशज बतावे वाला योग गुरू से लालू यादव नाराज हो गइल बाड़ें आ कहत बाड़े कि रामदेव डीरेल हो चुकल बाड़ें आ महज दवाई बेचे वाला हउवन.\nबिहार के कैमूर जिला के मोहनिया में मंगल देर रात पर्यटक से भरल बस एगो ट्रक से टकरा गइल जवना चलते सात गो पर्यटकन के मौत हो गइल आ बीसो ले अधिका लोग घवाहिल हो गइल बा.\nवाराणसी में हालात थिरा गइल बा आ ओहिजा से कवनो तरह के खराब खबर नइखे. बुध का दिने स्कूल आ काॅलेजो खुल गइली सँ.\nमुख्यमंत्री अखिलेश यादव मैट्रिक परीक्षा में उर्दू में बेहतरीन नंबर ले आवे वाला विद्यार्थियन के सम्मानित कइलन आ ओहनी के इनामो दिहलन. कवनो भाषा के कवनो मजहब से जोड़ल ठीक ना कहाई बाकिर उर्दू वालन पर एतना कृपा के मतलब एही से बा कि एगो खास समुदाय के भाषा बन गइल बिया उर्दू. अगर एकरा के नागरी लिपि में लिखल जाव त एकरा के अधिका लोग पसन्द करीत बाकिर विदेशी लिपि होखला का चलते उर्दू मजहब विशेष के भाषा बन के रह गइल बिया.\nयूपी में9तारीख के होखे वाला क्षेत्र आ जिला पंचायत चुनाव के प्रचार के काम बुध का दिने पूरा हो गइल आ अब आजु शान्ति का माहौल में लोग तय करी कि केकरा के वोट देबे के बा.\nदादरी कांड में अखलाक के परिवार के यूपी सरकार का तरफ से 45 लाख रुपिया मुआवजा देबे का खिलाफ एगो मामिला इलाहाबाद उच्च न्यायालय के लखनऊ पीठ में पहुंचल बा. यूपी सरकार पर मुआवजा देबे में मजहब का आधार पर भेदभाव करे के आरोप लागत रहेला.\nउत्तर प्रदेश में डॉलफिन (सोंस) गिने के काम वन विभाग आ डब्ल्यूडब्ल्यूएफ इंडिया मिल के गंगा आ ओकरा सहायक नदियन – यमुना, केन, बेतवा, चंबल, घाघरा अउर गेरुआ – में शुरु कर दिहले बावे.\nस्थानीय निकाय चुनाव में गड़बड़ी आ हिंसा का चलते ममता विरोधी गोलन के दबाव से आजीज आ के पश्चिम बंगाल के राज्य चुनाव आयुक्त एस.आर. उपाध्याय के इस्तीफा सकार लिहल गइल बा आ अब पश्चिम बंगाल के परिवहन सचिव अलापन बंद्योपाध्याय के अंतरिम चुनाव आयुक्त बना दीहल बा.\nवाराणसी में भइल बवाल में कांग्रेसी विधायक अजय राय के गिरफ्तारी का बाद से मीडिया के चुप्पी सुने जोग बा. अगर कवनो भाजपाई पकड़ाइल रहीत त एहनी के भूंकल देखते बनीत.\nदेश के तीन सौ बावन जिला में टीकाकरण अभियान के मिशन इन्द्रधनुष के दुसरका दौर बुध का दिन से शुरु हो गइल. एह मिशन में2बरीस से छोट हर बच्चा के टीका देबे के निशान बनावल गइल बा.\nशिवसेना के धमकी के बाद पाकिस्तानी गजल गायक गुलाम अली के मुंबई में होखे वाला कार्यक्रम रद्द कर दीहल गइल. आयोजक ई फैसला शिवसेना नेता उद्धव ठाकरे से बात कइला का बाद कइलें.\nनयनतारा सहगल का बाद अब एगो अउर साहित्‍यकार अशोक वाजपेयीओ आपना सम्मान वापिस करे के एलान कइले बाड़न. हालांकि एह लोग के एह तरह के हरकत का खिलाफ साहित्य अकादमी के अध्यक्ष के बयान आइल बा कि साहित्य में राजनीति घुसेड़ल ठीक ना कहाई. ओने ट्वीटर पर मजाक होखत बा कि शायद अब देखा देखी सोनियो गाँधी आपन सम्मान वापिस कर दीहें.\nकेन्‍द्र सगरी मुख्‍यमंत्रियन से अपील कइले बावे कि निचला पदन पर होखे वाला बहाली में साक्षात्‍कार के व्‍यवस्‍था खतम कर दीहल जाव. एहसे बहाली में होखेवाला भ्रष्टाचार बहुत हद तक कम कइल जा सकी.\nजम्मू कश्मीर के मुख्यमंत्री मुफ्ती मोहम्मद सईद बुध का दिने बतवलें कि जम्मू इलाका में सीमा पर रहेवालन ला बीस हजार से बेसी बंकर बनावल जाई.\nअपमा मेहरारू पर अत्याचार करे के आरोपी आ दिल्ली कानून मंत्री रहल आआपा नेता सोमनाथ भारती के बुध का दिने दिल्ली के एगो अदालत से जमानत मिल गइल.\nरेलवे अपना कर्मचारियन के 78 दिन के बोनस देबे के एलान कइले बिया. मंत्रालय एकरा के मंजूरी दे दिहले बावे. करीब 12 लाख कर्मचारियन के एहसे फायदा मिले वाला बा. पिछला तीन बरीस से रेलवे 78 दिन के बोनस देत आइल बिया.\nकरिया धन का खिलाफ चलावल जात अभियान के मजबूती देबे खातिर भारत सरकार इजरायल आ वियतनाम संगे एगो टैक्स से जुड़ल समझौता के मंजूरी दे दिहलसि.\nबुध का दिने शेयर बाजार में तेजी बरकरार रहल आ सेंसेक्स 103 अंक ऊपर बंद भइल. निफ्टी में 25 अंक के मामूली बढ़त देखे के मिलल.\nचीन के विदेशी पूंजी भंडार सितंबर महीना में घट के 3,510 अरब डॉलर रह गइला के जानकारी ओहिजा के केंद्रीय बैंक बुध का दिने दिहलसि.\nबीएसएनएल हर महीना अढ़ाई लाख नया गाहक जोड़े के योजना बनवले बा. एकरा ला कंपनी सस्ता डाटा सेवा दीही. रोमिंग पहिले ही फ्री कर चुकल बिया कंपनी.\nमंगल का दिने बेंगलुरू में पीएम मोदी बतवनी कि देश में दिवालियापन से जुड़ल कानून भारतो में जल्दिए से बनावल जाई.\nइंडियन सुपर लीग फुटबॉल में बुध का दिने गोवा में खेलल गइल एटलेटिको-डि-कोलकाता आ एफ सी गोवा के बीच के मुकाबला 1-1 गोल का बरोबरी पर छूटल.\nन्यूजीलैंड से दोसरका मैंच में भारत ओकरा के तीन गोल बनाम एक गोल से हरा दिहलसि. पहिला मैच में भारत दू गोल से हारल रहुवे.\nनाइजीरिया के दमातुरु शहर में बुध का दिने भइल तीन गो फिदायिन हमला में मरेवालन के गिनिती बढ़ के 18 हो गइल बा. जबाबी हमला में सेना एक सौ आतंकियन के मार गिरावे के दावा कइले बिया.\nएह खबरन का अलावे आजु के टटका टटका खबर देखल मत भुलाएब.\nTags: News in Bhojpuri, खबर भोजपुरी में, टटका खबर, बिहार विधान सभा चुनाव, मोदी, राहुल गाँधी


रावण के जीवन के कुछ अद्भुद रहस्य - सावधान! कहीं आप सहम ना जाएँ / Hindu Gods, Vrat Katha, Hindu Mythology\nरावण के जीवन के कुछ अद्भुद रहस्य - सावधान! कहीं आप सहम ना जाएँ


राजनीति : नरेन्द्र मोदी का खिलाफ नीतीश फेर अड़ंगा लगवलें – टटका खबर\nबिहार के मुख्यमंत्री एकदम ना चाहस कि नरेन्द्र मोदी के भाजपा के नेता बनावल जाव आ ऊ एनडीए के नेता बन जासु. पिछला दिने नीतीश फेरू भाजपा अध्यक्ष नीतिन गडकरी से आश्वासन मँगलन कि नरेन्द्र मोदी के भाजपा अपना ओर से प्रधानमंत्री के उम्मीदवार ना बनाई.\nओने लाकृष्ण आडवाणी अपना ब्लॉग पर लिखले बाड़न कि अगिला चुनाव का बाद ना त कांग्रेस ना भाजपा के प्रधानमंत्री बन पाई. ई अलग बात बा कि जेही बनी ओकरा कांग्रेस भा भाजपा के समर्थन लेवहीं के पड़ी. आडवाणी के एह बयान के कांग्रेस आलोचना कइले बिया. शायद आडवाणीओ नइखन चाहत कि नरेन्द्र मोदी के नेता बनावल जाव आ ओह हालत में ऊ शायद नीतीश कुमार के नेता बनवावल चाहसु.


नवरातर - विकिपीडिया\nचइत/कुआर सुदी एक्कम\nचइत/कुआर सुदी नउमी\nआमतौर पर चइत वाला मार्च-अप्रैल में आ कुआर वाला सितंबर-अक्टूबर में\nसाल में दू बेर\nनवरातर, नौरातर या नवरात (संस्कृत:नवरात्र, नौगो राति के समूह) एगो हिंदू तिउहार ह। ई माता दुर्गा या शक्ति के पूजा के पर्व हवे जेवन नौ राति के होला। साल में दू बेर ई तिहुआर मनावल जाला, चइत के अँजोर में आ कुआर की अँजोर में सुरुआति के नौगो तिथी के समय नवरातर के समय होला। ई दुगो की अलावा तीनठो नवरातर अउरी होला जेवन खाली शाक्त शाखा के लोग आ तांत्रिक पूजा करे वाला लोग मनावे ला आ ई बहुत प्रचलित ना हवें।\nचइत की नवरात्र के संस्कृत में चैत्र नवरात्र या वसन्त नवरात्र कहल जाला आ एकर समापन रामनउमी की दिने होला। सभसे ढेर महत्व आ प्रचलन कुआर की नवरातर के होला जे के संस्कृत में शारदीय नवरात्र कहल जाला। एही नवरातर में छठ से लेके एकरी समापन के बाद दसिमी ले दुर्गा पूजा आ दसिमी के बिजयदसिमी या दशहरा की रूप में भारत, नेपाल, भूटान आ बंगलादेस में धूमधाम से मनावल जाला।\nसंस्कृत शब्द नवरात्र के अरथ होला नौगो रात्रि (राति) के समूह। ई पुल्लिंग शब्द हवे जेकरा के वर्तमान में कुछ लोग नवरात्रि भी बोले ला जे संस्कृत व्याकरण के हिसाब से गलत बा।\nभोजपुरी में एकर नौरातर या नवरातर उच्चारण होला। अन्य क्षेत्रन में भी कुछ मामूली अंतर के साथ अइसने उच्चारण भेद देखे के मिले ला। उदाहरण खातिर दिल्ली के क्षेत्र में कुछ जगह पर एकरा नुराते भी उच्चारण कइल जाला।\nनौरातर साल में चार बेर आवेला जेह में दुगो खूब धूमधाम से मनावल जाला, कुआर आ चइत के महिना में। एहू में कुआर के नवरातर के ढेर महत्त्व हवे। कुआर के अँजोरिया पाख के देवी-पक्ष भी कहल जाला।\n↑ राजेशवरी शाण्डिल्य 2009, p. 97.\n↑ धर्मवीर शर्मा 1991, p. 666.\n↑ माहेश्वरी सिन्हा 1982.\n↑ कल्याण, अंक 78, साल 2004।\nराजेशवरी शाण्डिल्य (1 जनवरी 2009). भारतीय पर्व एवम् त्यौहार. प्रभात प्रकाशन. ISBN 978-81-7315-617-5. CS1 maint: ref=harv (link)\nमाहेश्वरी सिन्हा (1982). हमारे सांस्कृतिक पर्व-त्यौहार. पारिजात प्रकाशन. CS1 maint: ref=harv (link)\nधर्मवीर शर्मा (1991). दिल्ली प्रदेश की लोक सांस्कृतिक शब्दावली. राजेश प्रकाशन. CS1 maint: ref=harv (link)\n"https://bh.wikipedia.org/w/index.php?title=नवरातर&oldid=547964" से लिहल गइल\nएह पन्ना पर आखिरी बेर संपादन 28 फरवरी 2018 के 18:18 बजे भइल रहल।


साउण्ड स्टेशन के 'घायल शेर' के मिलल 'A' सर्टीफिकेट – Anjoria\nसाउण्ड स्टेशन प्रस्तुति आ राम यादव के बनावल भोजपुरी फिल्म ‘घायल शेर’ के सेंसर बोर्ड ‘A’ सर्टीफिकेट दिहले बावे काहें कि एह फिल्म में मार-काट आ खून-खराबा बहुते अधिका देखावल गइल बा. अलग बाति बा कि सेंसर बोर्ड बिना आपन कैंची चलवले एकरा के ए सर्टीफिकेट दिहले बावे.\nनिर्मात्री दीपा यादव के एह फिल्म में एगो ठेंठ भोजपुरिया गाँव देखे के मिली, फिल्म के संगीतकार आ निर्देशक राम यादव हउवे. फिलिम के शूटिंगो गाँवे के खूबसूरत जगहन पर भइल बा. खेत-खलिहान, नदी किनार, सरसों क फूलन का बीच आ बीच नदी में नावो पर गीत फिल्मावल गइल बाड़ी सँ.\nफिल्म ‘घायल शेर’ में गायक से नायक बनल गुड्डू रंगीला पहिला बेर एक्शन करत लउकीहें ना त अबहीं ले ओ नाचते गावत लउकल बाड़ें फिलिमन में. साथी कलाकारन में अंजना, मोतीलाल यादव, शिव कुमार गुप्ता, जलधारी यादव, हरीश यादव, संजय शर्मा, हरिद्वार शर्मा, मोहन शर्मा, संजय दूबे, अकबर अली शाह, अशोक विश्वकर्मा, मनमाना गुरु विजय बहादुर सिंह, पूनम सिंह, अजीत यादव, कमलेश यादव, राहुल सूरजमणि, अकरम जौनपुरी, चंदू यादव, तालुक यादव, शोभनाथ पाल, चंदा, मो.सऊद आज़मी, रेनू, सेजल, सपना, सारिका, सुजाता, अहमद अउर लक्ष्मी के नाम बा.\nसंपादन आ निर्माण दीपा यादव, संगीत कैमरा आ निर्देशन राम यादव, सह निर्माता शिवकुमार गुप्ता आ संजय दूबे, गीतकार जे.डी. बहादुर आ हरिद्वार शर्मा, कथा आ संवाद लेखक हरिद्वार शर्मा, रूप सज्जा अशोक विश्वकर्मा, नृत्य शिवा यादव, मार धाड़ राम यादव, कला अकबर अली शाह आ निर्माण प्रबंधन संजय दूबे के बा.


मराठी मानुस का चलते मिलल भोजपुरी सिनेमा के सम्मान – Anjoria\nमराठी मानुस का चलते मिलल भोजपुरी सिनेमा के सम्मान\nमुंबई में भलही नफ़रत के “राज”नीति चलत होखे, मराठी – भोजपुरी क नाम पर विवाद बढ़ावल जात होखो बाकिर भोजपुरी फिल्म जगत के विश्व स्तर पर सम्मान दिआवे क काम कइले बाड़े एगो मराठी मानूस. जी हँ, मराठी के फिल्म मेकर बानकृश्न कदम के सुपुत्र सुधीर कदम, जे आई.आई.टी से पास आऊट इंजीनियर हउवें, होलीवुड से लवटला क बाद सीधे भोजपुरी फिल्म निर्माण में भिड़ गइलन. उनकर पहिलके फिल्म भोजपुरी के जला देब दुनिया तोहरा प्यार में’’ रहल जवना के निर्देशन कइलें धीरज कुमार.\nअन्तर्राष्ट्रीय फिल्मोत्सवन में प्रशंसित ‘‘फोर्चून टेलर’’ के निर्माता सुधीर कदम अंग्रेजी का बाद हिन्दी, मराठी फिल्म ना बना के सीधे भोजपुरी फिल्म बना डललन. इहे ना, एह फिल्म के प्रतिष्ठित कान महोत्सव में शामिल कइल गइल. साथही ई भोजपुरी के पहिलका फिल्म हउवे जवना के प्रदर्शन हिन्दुस्तान के साथ साथ अमेरिका, ब्राज़ील, सहित दुनिया के पांच देश में कइल जा रहल बा. भोजपुरी के सदाबहार सुपर स्टार रवि किशन अभिनीत एह फिल्म के बाद ऊ अघोरी पर फ्रॉम बनारस नाम के अंग्रेजी फिल्म बना रहल बाड़े जवना में अघोरी के भूमिला रविकिशन करत बाड़न. एह फिल्म के निर्देशन तेजस्वी कदम आ विक्टोरिया सेगी करत बाड़ी.\nPrevious Post: टटका खबर, सोमार, ३१ मई\nNext Post: संजय पाण्डे शुरु कइलें नया परम्परा


वितरकन के पहिला पसंद हउवें निरहुआ | Anjoria's Weblog\nवितरकन के पहिला पसंद हउवें निरहुआ\nकवनो सितारा के स्टार बनावे में फिल्म वितरकन के बड़हन हाथ होला. फिलिम जतने महँग बिकाई ओकरा स्टार के ओतने रेट बढ़ी. अगर भोजपुरी फिलिमन के बात कइल जाव त भोजपुरी वितरकन के पहिला पसंद हउवन जूबली स्टार दिनेश लाल यादव ‘‘निरहुआ’’. हर टेरेटरी के बड़का से बड़का वितरक जहाँ निरहुआ के फिल्म के मुंहमांगा दाम पर खरीद के वितरित करत बाड़े ओहिजे जवन वितरक निर्माता बनत बाड़े उहो निरहुए के लेके फिलिम बनावत बाड़े.\n“चलत मुसाफिर मोह लियो रे” से भोजपुरी परदा पर इंट्री मारे वाला निरहुआ के दुसरके फिल्म वितरक से निर्माता बनल आलोक कुमार के ‘‘हो गईल बा प्यार ओढ़निया वाली से’’ रहल. ई फिलिम सिल्वर जूबली हिट रहल आ फेर आलोक कुमार निरहुआ क साथे ‘‘निरहुआ चलल ससुराल’’, ‘‘हो गईनी दिवाना तोहरे प्यार में’’ जइसन सुपरहिट फिलिम बनवले. अबही आलोक कुमार निरहुआ क साथे ‘‘गंगा जमुना सरस्वती’’ आ ‘‘निरहुआ हिन्दुस्तानी’’ बनावत बाड़न.\nनेपाल के प्रसिद्ध वितरक आ अब भोजपुरी के चर्चित निर्माता निदेशक रामाकान्त प्रसाद निरहुआ संगे ‘‘लागल रह ए राजा जी’’, दिवाना, दाग, दिलजले अउर खुन पसीना जइसन सुपरहिट फिलिम बनवले आ अब रामाकान्त निरहुआ संगे ‘गदर’ बनावत बाड़ें. सबले बड़का निर्माता आ बिहार के अग्रणी फिल्म वितरक अभय सिन्हा निरहुआ क साथ हम बाहुबली, परिवार, आज के करन अर्जुन, रणभूमि जइसन सुपरहिट फिलिम बनवले, ‘‘एक दुजे के लिए’’ प्रदर्शन खातिर तइयार बा आ अगस्त में अगिला फिलिम फ्लोर पर जाई.\nबिहार के एगो अउर बड़का वितरक सुनील बुबना निरहुआ संगे ‘‘कहां जइबऽ राजा नजरिया लड़ाई के’’, मुम्बई के भोजपुरी के सबले बड़का वितरक राजेश-पप्पु निरहुआ संग ‘‘कसम धरती मईया के’’ बनवले आ अब ‘‘वर्दी वाला गुण्डा’’ प्रदर्शन खातिर तइयार बा. निरहुआ बिज्मेपा अध्यक्ष आ देश के बड़का वितरकन में से एक डा॰ सुनिल कुमार के फिल्मो करत बाड़े. मुम्बई आ बिहार के प्रसिद्ध वितरक बिटु सरदार निरहुआ के लेके ‘‘रिक्शा वाला आई लभ यू’’ बनावत बाड़े. एकरा अलावा निरहुआ कईगो अउरी वितरकन क फिल्म में अभिनय करत नजर अइहें.\nपिछला पाँच साल से भोजपुरी के नम्बर 1 सितारा निरहुआ के फिलिम हर टेरेटरी में मुंहमांगा दाम पर बिकाले. निरहुआ भोजपुरी के एक मात्र स्टार हउवन जेकर फिलिम हर टेरेटरी, चाहे ऊ बिहार, मुम्बई, दिल्ली, यु.पी., बंगाल, नेपाल, पंजाब में से कतहीं होखो, में शानदार सफलता अर्जित करेले. दर्शकन के चहेता न॰ 1, निर्मातन के न॰ 1 आ वितरकन के पसंद नं॰ 1 निरहुआ के बेस्ट ऑफ लक !\nThis entry was posted in इण्डस्ट्री न्यूज, कलाकार and tagged निरहुआ by Anjoria. Bookmark the permalink.


Interesting Story of Kartik Mahina Read in Bhojpuri - Bhojpuri: कातिक बात कहातिक, अगहन हांड़ी अदहन... – News18 हिंदी\nआपन देश जलवायु प्रधान ह. इहाँ जनता मौसम की संग्हे चलेले, जियेले, खाले. मौसम की संग्हे चलके ओकर अजोरिया-अन्हरिया होले. दिन-रात होखेला. छोट-बड़ दिन होला. रतियो छोट-बड़ होखेले. लेकिन जवना समय में आज मतीन तकनीक ना रहे ओह समय में इ अजोरिया-अन्हरिया आउर छोट-बड़ क पता कईसे चलल होई, इ बहुत गंभीर बात ह. एकरा ठीक से जाने खातिन आप के ओह समाज के समझे के परी जहाँ खीसा-कहनी, बुझनी क समाज ह आउर ओही की माध्यम से अपना जीवन आगे बढ़ावत रहल हवे. आजो प्रकृति जीवी समाज ओही रस्ता पर चलत बा.\nLast Updated : December 02, 2021, 18:08 IST\nआप देखब कि चढ़ते कातिक दिन क दशा बदल जाले. एह महीना में दिन छोट होखे शुरू हो जाला. वोयिसे त इ महीना बहुत भीड़ वाला होला. कटिया, बिनिया, बोवनी आउर सोहनी जईसन खेती-किसानी क काम जोर पर रहेला. लेकिन इ इतना मजेदार बात ह कि केहू जल्दी ना समझी. येह समय जईसे काम ढेर होला, वोइसहीं खीसा/कहावत भी खूब बनेले. अईसन लगेला कि जेतना काम ओतना खीसा, ओतने कहावत. येह समाज में हर अदमी आपन अनुभव बढ़िया तरीके से सब जगह फयिलावत रहेला.\nअब आयीं, खीसा-कहावत की तरफ बढ़ल जाव. कातिक महीना की बाद बारिश थम जाले आउर अगली फसल क तइयारी होखे लागेले. येही तईयारी क समय मौसम में जवन बदलाव आवेला, उ एगो खास नछत्तर की कारण आवेला. वोह नछत्तर की बारे में एगो कहावत हिय, “सेवाती जौ, बिसाती भूसा”. पहिले तनी येह नछत्तर की बारे में जान लेहीं. कातिक चढ़ते सेवाती नछत्तर चढ़ जाले. एही नछत्तर में ‘जौ’ बोवल जाला. लेकिन जब सेवाती नछत्तर बरिश देले त जौ क बीज दबा जाला आउर फसल बीरर हो जाले. जब बीरर हो जाई त भूसा कम होबे करी. एसे ओह नछत्तर की बारे में इहो कहल जाला कि ‘बिसाती सवालाख मन क एगो कवर बनावे ले’. मतलब की जब बरिश होले त पूरा इलाका में जहाँ सवा लाख मन पैदा होत रहेला, उहाँ एतना कम हो जाला कि एक कवर बन जाला.\nजब आज मतीन तकनीक ना आईल रहे त लोग अपनी खाली समय क उपयोग कविता/कहनी निर्माण में करें. अनाज की भंडार से लेके शब्द भंडार तक बढ़वले क काम लोग खाली समय में करें. तब सूझ-बूझ क बहुत महत्व रहे. लोग कुछऊ करें त ओकरा के नाप जोख के करें. लोग एतना सावधान रहें कि अपनी बानी से केहू के तकलीफ ना होखे देवें. उनहन लोगन की पास हर चीज क नपना रहे. नाप के बोलल-बतियावल, चलल, खायल-खियावल, समय बतावल कुल होखे. नपना उनहन लोगन क आपन रहे. ओह समय में लोग खुदे बनावें आउर सबके सुनावें.\nसबसे बढ़िया नपना दिन महीना क ह. आपन देश बारहमासा वाला देश ह. इ समझीं की मौसम की अनुसार दिन रात होखेले. जईसे की कबो दिन बड़ होला, कबो छोट होखेला. आज त तकनीक इ बता देवेले कि दिन कब होई आउर रात कब होई. सुरुज भगवान कब उगिहन आउर कब डूबीहन. लेकिन जब इ तकनीक ना रहे त लोग कहावत कह के दिन आउर रात नाप लेत रहलन. आउर उनहन लोगन क नपना देखब त विश्वास ना होई. उ एतना बढ़िया ह कि आजो कारगर ह. लोग एतना सही बनवले हवन कि काम, घटना, वस्तु और समय सब एक-दूसरे से मिळत रही.\nमहीना के नापे वाली एगो कहावत हिय. कहल जाला कि ‘कातिक बात कहातिक’. इ बात दूगो कारण से कहल जाले. एगो त इ कि ढेर बोले वालन क पेट कातिक में ना भरेला. दिन छोट हो जाला आउर एक-दू लोगन से बतियावे में दिन ख़तम. ढेर बोले वालन क मामला तवा जाला. दूसर बात इ ह कि काम करे वाला मनई ढेर परशान रहेलन. काम ज्यादा आउर दिन छोट हो जाला. एही कहल जाला की ‘कातिक में दू लोगन से बतियावा त दिन ओरा जाई’.\nअगहन में दिन क हालत अईसन हो जाले कि चूल्हा पर हाड़ी में अदहन रखीं, अदहन गरम होखेला तबले दिन खतम. दिन एतना छोट हो जाला कि एक बार खाना बनल, खायल गयल तबले केहू मेहमान आ गयल त ओकरा खातिन खाना फिर से बनावे के परल आउर ओतने में दिन खतम हो गयल.\nपूस के त कंटूस कहल जाला. एह महीना में खेत में साग-पात खूब होखेला. हरियर साग और चटनी खाए वालन क खूब छकल रहेले. भोजपुरी पट्टी में त नया चाउर क भात आउर धनिया, चन्ना आउर डाटी वाला लहसुन क चटनी खाय के सब छक जालन. इकुल चीज अईसन रहे कि लोग खूब खायं आउर बेमारी से दूर रहें. आज जब तमाम रोग-बियाद फयिलत ह तब ओह अनुभव के खोजल जात ह जवन अदमी क आदमियत बनवले रहे. आज अदमी अपन आदमियत आउर सेहत, दुनो ख़राब करत ह.\nपूस में दिन एतना छोट होखे लागेला कि लोग सागपात बने ला, लोग खालें तबले दिन ख़तम हो जाला. अब मूल इ ह कि दिन खतम होय चाहे रात खतम होय, श्रमिक क काम ना खतम होला. एही काम आउर खेती-किसानी के बिच्चे में उ गवनई क समय निकाल लेनन जा. इ जेतना कहावत खीसा आप देखत हईं, सब उनहन लोगन की रचनात्मक प्रतिभा आउर सुन्दर कल्पना शक्ति क कमाल ह.\nअब एकर एगो आउर पहलू बतावत हईं. इ जवन कुल लिखल गयल ह उ खाली गाना ना हौ. एमे जीवन घुलल ह. जईसे कि कवनो कहावत सुनी आउर ओकरा के जीवन से जोड़ के देखब त लागी कि कवनों सामाजिक विज्ञान क खोजबीन क के कविता लिखल बा. अईसन ह कि इ जवन गवईं अदमी क समाजशास्त्र ह ओकर कहीं पढ़ाई ना होखत बल्कि इ अनुभव पर आधारित ह. आदमी प्रकृति की संग्हे जेतना जिए ला ओतना अनुभव हासिल करेला आउर फिर जब लिखेला त उ बात ओतने गहरी होखे ले.\nआज समय अईसन ह की इकुल तरीका ना अजमवले की कारन गायब होत जात बा. खाना, पानी, खेती आदि आदि क बहुत कुछ मामला अइसन ह कवनो मनई ओकरा से दूर ना ह. अब एके अयिसहीं समझले आउर जनले क जरूरत है.\n(डॉ. रामाशंकर कुशवाहा वरिष्ठ पत्रकार हैं, आलेख में लिखे विचार उनके निजी हैं.)


अनजान बेमारी से बचवन के मरल जारी बा – टटका खबर\nअनजान बेमारी से बचवन के मरल जारी बा\nमुजफ्फरपुर आ गया समेत बिहार के कई इलाका में एगो अनजान बेमारी से बचवन के मरे के सिलसिला अबहियो जारी वा. एह बेमारी से पीड़ित बचवन के इलाज पटना, मुजफ्फरपुर, आ गया समेत अनेके सरकारी आ गैरसरकारी अस्पतालन में इलाज होखत बा. इंसेफ्लाइटिस के तरह के एह नया बेमारी के कारण जाने खातिर नेशनल इंस्टीच्यूट आफ वायरोलॉजी, पूणे के विशेषज्ञन के टीम काल्हु मुजफ्फपुर चहुँपल बिया.


अभिनेत्री रूपा सिंह के मिलल कंचन रत्न सम्मान – 2013 – Anjoria\nअभिनेत्री रूपा सिंह के मिलल कंचन रत्न सम्मान – 2013\nफरवरी 2, 2014 नाच पार्टी, रूपा सिंह\nपिछला दिने वंदे मातरम फाउण्डेशन आ भोजपुरिया झलक पत्रिका के सौजन्य से पटना में कंचन रत्न सम्मान 2013 के आयोजन भइल जवना में खास क के अभिनेत्री रूपा सिंह के अभिनय क्षेत्र में विशेष योगदान ला कंचन रत्न सम्मान दीहल गइल.\nरूपा सिंह के इ सम्मान बिहार भोजपुरी अकादमी के अध्यक्ष चन्द्रभुषण राय आ अंतर्राष्ट्रीय भोजपुरी समाज के अध्यक्ष भाईजी भोजपुरिया के हाथो शाल आ मोमेन्टो साथे दिहल गइल. एह मौका पर बिहार हिन्दी साहित्य सम्मेलन के अध्यक्ष अनिल सुलभ आ संस्था के अध्यक्ष राजन कुमार सिन्हा, रविन्द्र जी वगैरह लोग मौजूद रहल.\nजान जाईं कि रूपा सिंह आजुकाल्हु पुरबईया चैनल पर भिखारी ठाकुर के कहानी पर बनल धारावाहिक “नाच पार्टी” में अझुराइल बाड़ी.\nफिल्म ‘‘लोगवा का कही’’ के गाना के रिकार्डिंग पूरा\n‘कोशी पुत्र’ के भव्य मुहुर्त


कड़वे बादाम का तेल | होलसेल प्राइस पर खरीदारी करें | सुगंध\nकड़वे बादाम का तेल | सबसे अच्छी कीमत पर खरीदारी करें\nBitter almond oil Improve your health. Stimulate your senses and experience the benefits of an aromatherapy diffusers. Withavariety of functions and running times. Our ultrasonic sprayers come inavariety of styles that are ideal for any decor. आपके लिए सबसे अच्छा आवश्यक तेल विसारक खोजने के लिए हमारे संग्रह को ब्राउज़ करें।\nकड़वा बादाम का तेल


डिब्बा पीछे छोड़ इंजन आगे बढ़ गइल – टटका खबर\nछपरा से दिघवारा का बीच नई दिल्ली जात संपर्क क्रांति एक्सप्रेस के इंजन कपलिंक खुलला का चलते कुछ डिब्बन के पीछे छोड़त आगा बढ़ गइल. बाद में इंजन के पीछे ले आ के कपलिंक फेरु जोड़ल गइल आ तब फेरु ट्रेन आगे बढ़ल.\nएह चलते करीब एक घंटा ले अप लाइन डिस्टर्ब रहल.\nTags: छपरा, दिघवारा, संपर्क क्रांति एक्सप्रेस


बुढ़िया की सुई - हिंदी कहानी !! ⋆ KMSRAJ51-Always Positive Thinker\nYou are here: Home / 2014 - KMSRAJ51 KI PEN SE ..... / बुढ़िया की सुई – हिंदी कहानी !!


सि‌वान – Page2– टटका खबर\nअक्षरा सिंह की फिल्‍म ‘डोली’ का फर्स्‍ट लुक जारी\nगुजरात, सौराष्ट्र एवं महारष्ट्र में हिट हुई ‘मीरा माथुर’\nचांदनी सिंह को मिली एक और बड़ी फिल्म – एमएलए दर्जी\nभोजपुरी फ़िल्म ‘लिट्टी चोखा’9अप्रैल को होगी रिलीज\nबंगाली डाक्टर के लोग पीट-पीट के मुआ दीहल\nसिवान जिला के धनौती इलाका के मोजाहिदपुर गाँँव के एगो बंगाली डाक्टर के लोग पीट पीट के मुआ दीहल. बतावल जात बा कि ई बंगाली डाक्टर गाँवे के एगो आदमी के घर में चोरी करे घुसल रहुवे जब घर के सगरी सँवाग सूतल रहलें. जवना कमरा में पांच गो बचवा सूतल रहले सँ ओह में\nसिवान में ग्रामीण बैंक के शाखा से4लाख लूटाइल\nसिवान जिला के भगवानपुर थाना के सकरी गाँव में मोटर साइकिल से आइल डकैत उत्तर बिहार क्षेत्रीय ग्रामीण बैंक में डाका डाल के सोमार का दुपहरिया करीब चार लाख रुपिया लूट ले गइले सँ. लूट का बाद ओकनी के सारण जिला के जनता बाजार का तरफ भागत देखल गइल. बतावल जात बा कि डकैत आवते\nदरौली पीपा पुल चालू हो गइल\nबिहार आ यूपी के जोड़े वाला खरीद दरौली पीपा पुल बन के तइयार हो गइल बा आ काल्हु अतवार का दिन से एह पर दुपहिया वाहनन के आवाजाही शुरु हो गइल. घाघरा नदी पर बनल ई पीपा पुला बलिया के खरीद के सिवान जिला के दरौली से जोड़ेला. पुल ना रहला से या त लोग\nछठ घाट गइल औरत से छेड़खानी आ छिनैती कइलसि दोसरा संप्रदाय के आदमी\nसिवान जिला के हसनपुरा इलाका के शिवाला घाट पर छठ पूजा में शामिल होखे आइल एगो औरत के दू गो बदमाश कट्टा देखा के छेड़खानी कइले आ ओकरा गरदन से चेन नोच ले भगले. बाद में नाराज लोग सड़क जाम क के बदमाशन के गिरफ्तारी के मांग कइल त प्रशासन ओह लोग के डरा धमका\nमोबाइल के व्यवसायी के घरे ले चहेट के लूट लिहले सँ\nसिवान शहर के पाल नगर के रहेवाला एगो व्यवसायी के दुकान दरबार मार्केट में आरोही मोबाइल के नाम से बा. धनतेरस का रात जब ऊ दुकान बंद क के निकललन त एगो मोटरसाइकिल से आइल दू गो बदमाश उनका के चहेट लिहलन स आ घर का सोझा चहुँपत चहुँपत उनका हाथ से रुपिया वाला थैला\nसड़क हादसा में एक आदमी के मौत\nसिवान जिला के गुठनी इलाका के ग्यासपुर गांव में अपना नाना के सराध खातिर आइल एगो नवही के अतवार के रात में सड़क हादसा में मौत हो गइल. यूपी के देवरिया जिला के बौलिया पाण्डेय गांव के नवही दीपक राय सराध के भोज खा के लवटत रहुवे जब बीच राह में ओकर मोटरसाईकिल बेकाबू हो\nछपरा न्यूज (अतवार, 13 सितंबर 2015)\nजीतन राम माँझी के पेंच फँसवला का चलते शनिचर का दिने राजग के सीट बँटवारा के एलान ना हो सकल. माँझी के जिद्द बा कि उनुका रामविलास पासवान के लोजपा का बराबरे सीट दीहल जाव काहे कि उनुका साथे तेरह गो विधायक बाड़ें जबकि लोजपा में एको ना. एह पेंच के सझुरावे में राजग के\nछपरा न्यूज (शनिचर, 12 सितंबर 2015)\nचुनाव नजर में राख के हाल ही में नीतीश सरकार बहुते अधिकारियन के एने से ओने कइले रहुवे बाकिर चुनाव के एलान होखला का बाद आयोग के हनक हावी हो गइल बा. काल्हु चुनाव आयोग का आदेश का बाद बिहार सरकार के गृह सचिव आ सामान्य प्रशासन सचिव आमिर सुबहानी के हटा दीहल गइल बा.\nभोजपुरी पट्टी का साथही देश दुनियो के खबर (30 अगस्त 2015, अतवार)\nशनिचर का दिने एगो भव्य समारोह में राष्ट्रपति प्रणव मुखर्जी का हाथे राष्‍ट्रीय खेल पुरस्कार दीहल गइल. स्‍टार टेनिस खिलाड़ी सानिया मिर्जा के राजीव गांधी खेल रत्न से नवाजल गइल. उनुका एगो पदक आ प्रमाणपत्र का साथे साढ़े सात लाख रुपिया नगदी मिलल. अउरी सम्मानित खिलाड़ियन में शामिल रहलें बैडमिंटन खिलाड़ी किदांबी श्रीकांत, निशानेबाज जीतू\nभोजपुरी पट्टी का साथही देश दुनियो के खबर (29 अगस्त 2015, शनिचर)\nजम्‍मू कश्‍मीर के आर एस पुरा सेक्‍टर से लागल देश के सिवान पर पाकिस्तानी सेना के गोलीबारी में काल्हु शुक का दिने तीन गो नागरिक के मौत हो गइल आ 17 जने घवाहिल हो गइले. जबाबी कार्रवाई में ओनियो कई लोग के जान जाए आ घवाहिल होखे के खबर बा. जम्मू कश्मीर में शुक का\nटटका खबर : सोमार, 10 अगस्त 2015 (बलिया-छपरा)\nदेवघर बाबाधाम का लगे एगो बेलाबागान का मंदिर में नियरा आजु सोमार के सबेर में मचल भगदड़ से नाहियो त एक दर्जन लोग के मौत हो गइल आ पचास जने घवाहिल हो गइले. प्रशासन के कहना बा कि घवाहिलन के गिनिती अबहीं अउर बढ़ सकेला. प्रशासन लाठी चार्ज का चलते भगदड़ होखे के बातो नकारत\nटटका खबर : अतवार,9अगस्त 2015 (बलिया-छपरा)\nभाजपा के एगो बड़ नेता आ सांसद रहल रामनाथ कोविंद के बिहार के राज्यपाल आ शिक्षाविद आचार्य देवव्रत के हिमाचल प्रदेश के राज्‍यपाल बनावल गइल बा. पेशा से वकील रहल 69 साल के रामनाथ कोविंद उत्तर प्रदेश के कानपुर से हउवें आ भाजपा के अनुसूचित जाति मोरचा के प्रमुखो रहल बाड़े. बिहार के नयका राज्यपाल\nटटका खबर : शनिचर, 8 अगस्त 2015 (बलिया-छपरा)\nसिवान जिला के नौतन इलाका के मुरारपट्टी में एगो नवही के हत्या बियफे का रात गरदन दबा के कर दीहल गइल. भोर में ओकर लास गाँव का बधार में मिलल. कुछ दिन पहिलहीं ऊ विदेश से कमाई क के लवटल रहुवे. गोरेयाकोठी से सिवान आवत एगो टेम्पो सिवान-तरवारा मेन रोड पर नथनपुरा गांव का नियरा


मेहरारून के बात बात हऽ आ दोसरा के … – Anjoria\nOctober 23, 2014 Editor लस्टम पस्टम 0\nरामचेला एगो कागज हाथ में ले ले रहले. ओहमें कुछ लिखल रहे. ऊ कागज के रामचेला बाबा लस्टमानंद के देखवले. बाबा कहले ई सर्वे हऽ एह में लिखल बा कि मेहरारू सब दिन में माने कि 12 घंटा में5घंटा खाली बतियावेली सन. रामचेला कहले, बाबा ई पांच घंटा कुछ बेसी नईखे का?\nबाबा कहले, ना हो, जे मरद के डर ना होखो आ काम ना होखो तऽ मेहरारू दरबार पांच घंटा से बेसी बतिया लिहें सन.\nका बतियावेली सन हो बाबा?\nअरे रामचेला बाते के कमी बा. अगर तनिको पढ़ल लिखल होइहें सन तऽ कवनो सीरियले के बात ले के बइठ जइहें सन.\nलेकिन बाबा ई तऽ गप्प ना भइल. ई सीरियल के बात भइल. बाबा कहले – भाई तू नइखऽ जानत. सीरियल के कहानी तऽ खाली आधार हऽ. एह में आस पास के सास बहू चाहे मेहरारून के जोड़ल जाला. ओकनिये पर पड़तर गिरावल जाला. मेहरारून के बात के कवनो टुकड़ा खांड़ा धरा दऽ आ ओकरा के तान के लमहर थान बना दिहें सन. मरद लोग अपना बात में विचार डाले ला लोग आ मेहरारू लोग बात के रबड़ बना देला लोग. ई मेहरारू सब आपस में एक तरह के बात करत- करत बोर ना होली सन.\nरामचेला कहले एही से ऊ सब पिछड़ल बानी सन आ सरकार के ओकनी के आरक्षण देवे के दरकार पड़ऽता.\nफेर रामचेला, तू फेर गलती करऽ तारऽ. पिछड़ल बाड़ी सन खाली गांव के मेहरारू सब. जे शहर में रहेली सन आ आफिस वगैरह में काम करऽतारी सन ओकनी का बड़ा चालू होली सन. गपवा ओतने करिहें सन आ केतना मरद लोग बा कि साथ काम करे वाला मरदाना लोग ओकनी के काम पूरा करे ला.\nअतना बोलला से ओकनी के मुंह ना दुखाला?\nअरे रामचेला बोलले तऽ ओकनी के ताकत हऽ.\nदू गो मेहरारू जे बइठल रहिहें सन आ ना बोलिहें सन तऽ एकर माने बा कि ऊ सास-पतोह हई सन. ना तऽ अपना देस में अबले अइसन नइखे देखल गइल. अक्सर मेहरारू लोग खाना दे के पानी ले आावे जाला तऽ रस्ता में केहु से बतियावे लागि लोग आ तले खइनिहार के खाना खतम आ पानी के बिना बइठल बा. आ टोक दऽ तऽ देखऽ मजा.


टेम्पलेट:Db-f3 - विकिपीडिया\nNOMINATED FOR SPEEDY DELETION\nई टेम्पलेट विकिपीडिया के जल्दी से हटावले के पैमाना अनुसार हटावे लायक हो सके ला as an image or other media file licensed with an unacceptable license। This includes "for non-commercial use only", "non-derivative use", "for Wikipedia use only", "used with permission", or an image licensed only under the GNU Free Documentation License (GFDL) 1.2 or earlier. If this file is being used underaclaim of fair use, this criterion does not apply. GFDL 1.2-only files are still accepted by Wikimedia Commons। देखल जाय: हटाF3।%5B%5B%E0%A4%B5%E0%A4%BF%3A%E0%A4%B9%E0%A4%9F%E0%A4%BE%23F3%7CF3%5D%5D%3A+File+licensed+as+%22for+non-commercial+use+only%22%2C+%22no+derivative+use%22%2C+%22for+Wikipedia+use+only%22%2C+%22used+with+permission%22%2C+or+GFDL+1.2+only.F3\nअगर ई टेम्पलेट जल्दी से हटावे के पैमाना पर सही ना उतरत होखे, या अगर आप एकरा के सुधारल चाहत होखी, एह नोटिस के हटा देईं, बाकी खुद अपने बनावल पन्ना पर से ई नोटिस मत हटाईं। अगर आप खुद पन्ना बनवले बानी आ हटावे खाती दिहल गइल कारन से सहमत नइखीं, नीचे दिहल बटन प क्लिक क के वार्ता पन्ना पर एगो सनेसा छोड़ दीं जेह में संछेप में ई समझावल गइल होखे कि काहें आपके लागत बा कि एह पन्ना के ना हटावल जाये के चाहीं। आप बातचीत पन्ना पर चेक क सकत बानी कि आपके सनेसा के जबाब मिलल कि ना।\nनोट कर लीं कि एक बेर एह नोटिस के साथ टैग करे के बाद, टेम्पलेट कौनों भी समय हटावल जा सके ला अगर हटावे के पैमाना पर निर्बिबाद रूप से सही उतर रहल होखे, या फिर काहें ना हटावल जाय एकरा खाती वार्ता पन्ना पर दिहल गइल ब्याख्या पर्याप्त न होखे।\nनामांकन करेवाला: पन्ना बनावे वाला के वार्ता पन्ना पर टेम्पलेट:\nके इस्तेमाल से सनेसा छोड़ दीं।\nपन्ना बनावेवाला खातिर नोट: आप अभिन ले वार्ता पन्ना पर संपादन नइखीं कइले। अगर एह तुरंत हटावे पर आपके एतराज करे के होखे, ऊपर दिहल बटन पर क्लिक करिके वार्ता पन्ना पर लिखीं कि काहें आपके अइसन लागत बा कि टेम्पलेट के ना हटावे के चाहीं।\nअगर आप पहिलहीं अइसन संदेस लिख चुकल बानी आ तब्बो ई मैसेज आप के लउकत बा, तब पन्ना के रिफ्रेश करीं।\nप्रबंधक लोग: पाहिले कड़ी, इतिहास (अंतिम संपादन), आ लॉग के जाँच करीं ओकरे बाद हटावे पर बिचार करीं. Please give the user an hour after the upload before deleting, as the uploader may takealittle while to figure out how to tag it with the proper license. एक बेर गूगल खोज पर बिचार करीं।\nएह पन्ना पर अंतिम संपादन SM7 (योगदान | लॉग) द्वारा 18:53, 16 मई 2018 (UTC) (पर3साल पहिले) कइल गइल।\nसंपादक लोग एह टेम्पलेट के अभ्यासपन्ना (सैंडबाक्स) (बनाईं | मिरर करीं) आ टेस्टकेस (बनाईं) पन्ना सभ पर अभ्यास आ प्रयोग (टेस्टिंग) क सकत बाटे।\nअनुरोध बा कि अगर श्रेणी जोड़े के होखे तब /doc उपपन्ना (सबपेज) पर जोड़ल जाय। एह टेम्पलेट के उपपन्ना (सबपेज) देखीं।\n"https://bh.wikipedia.org/w/index.php?title=टेम्पलेट:Db-f3&oldid=578977" से लिहल गइल\nस्रोत संपादित करीं\nएह पन्ना पर आखिरी बेर संपादन 16 मई 2018 के 18:53 बजे भइल रहल।


kripa shankar's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos kripa shankar's Likes Kripa shankar's Friends\nView All kripa shankar's Page\nniraj kumar leftacomment for kripa shankar"happy birthday kirpa shankar, maine sms v kiya hai mile to batana."Sep 13, 2010Rajeev Mishra "राजीव भोजपुरिया" leftacomment for kripa shankar"जन्म दिवस पर हार्दिक शुभकामनाएं"Sep 13, 2010Ashutosh Ranjan leftacomment for kripa shankar"जन्मदिन के बहुत बहुत बधाई"Sep 13, 2010RAHUL RAI BHOJPURIYA and kripa shankar are now friendsAug 12, 2010Mantu Singh leftacomment for kripa shankarMar 31, 2010जय भोजपुरी leftacomment for kripa shankar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Mar 30, 2010kripa shankar updated their profileMar 30, 2010नबीन भोजपुरिया ( NB ) leftacomment for kripa shankar"प्रणाम आ जय भोजपुरी\nजय भोजपुरी"Mar 30, 2010kripa shankar is nowamember of JaiBhojpuri.comMar 30, 2010 Welcome Them! RSS\nAt 2:30pm on September 13, 2010, niraj kumar said… happy birthday kirpa shankar, maine sms v kiya hai mile to batana. At 12:20pm on September 13, 2010, Rajeev Mishra "राजीव भोजपुरिया" said… जन्म दिवस पर हार्दिक शुभकामनाएं At 12:50am on September 13, 2010, Ashutosh Ranjan said… जन्मदिन के बहुत बहुत बधाई At 11:29am on March 31, 2010, Mantu Singh said… At 11:28pm on March 30, 2010, जय भोजपुरी said… प्रणाम ,जय भोजपुरी\nजय भोजपुरी At 6:27pm on March 30, 2010, नबीन भोजपुरिया ( NB ) said… प्रणाम आ जय भोजपुरी


VMW Team: November 2010\nभोजपुरी संगीत के समारोह में देवरिया जिला की नदौली गांव के सोनू शांडिल्य नाम के एगो लइका गवले रहे- “बारह सौ के नौकरी, पहिने पन्द्रह सौ के साड़ी, हाय रे आगनबाड़ी....”। गाने के लाइन व्यग्य भरल रहल। एगो सवाल भी उठावल गइल रहे कि बारह सौ रुपया पगार पाये वाली मेहरारु अगर डेढ़ हजार के साड़ी पहिरी तs घर-परिवार के और खर्चा कइसे चली। कुशीनगर की विशुनपुरा थाना की दुदही ब्लाक में घराइल 128 बोरी पोषाहार येह बात के साबित कs दिहलसि कि आगंनबाड़ी की साड़ी की पीछे इहे राज बा। दरअसल, सरकार गांव-गांव आगंनबाड़ी केन्द्र खोल के नौनिहालन के पोषाहार खियाके पट्ठा बनावला में पावनी अइसन पइसा बहावति बा। लेकिन येह विभाग में भष्टाचार के आलम इ बा कि गरीब लइका-लइकी, आ गर्भवती मेहरारु का हिस्सा वाला पोषाहार खुला बाजार में बेचल जाता। सोमवार य़ानि पहली नवंबर 2010 के एगो पिकप गाड़ी पर लदल 128 बोरा पोषाहार पडरौना- तमकुही मार्ग से बिहार की ओर जात रहे। कुछ जागरुक लोगन के नजर पड़ल। सोचले यूपी की माल से बिहार के लोग मोटाई। अइसन ना होखे दिहल जाई। जागरुक लोगन के पारा गरमाइल, पिकप रोकाइल। विशुनपुरा थाना के सौंप दिहल गईल।गजब व्यवस्था बा। गांव-गांव आगंनबाड़ी केन्द्र खुलल बा। केन्द्र पर ना लइका लड़केलन ना मेहरारु। लेकिन हर महीना पोषाहार जरुर मिलेला। कागज पर चले वाला अइसन केन्द्र पर लाखौं के न्यारा-बारा होला। लइकन को पुष्ट बनाने वाला पोषाहार 125 से 150 रुपया बोरी बेचि दिहल जाता। एतना सस्ता तs अपने देश में नमक भी ना मिलेला। लइकन-बच्चन-मेहरारु के पोषाहार बाजार में बिकाइला की बाद फिर खगिददारी की माध्यम से गांव में पहुंचेला, जहां जानवार के आहार बनि जाला। भूसी, चोकर, खरी- खुद्दी. दाना-चारा की जगह पर पशुपालक अपनी जानवरन के पोषाहार खियावत। पन्द्रह सौ की साड़ी वाली आगंनबाड़ी की येह कमाई से ब्लाक मुख्यालय से लेके जिला स्तर तक के अधिकारी मलाई काटत हवें। का जरुरत बा? अइसन योजना के। जरुरतमन्दन की अइसन सरकारी योजना के बन्द कs देवे के चाहीं। नाहीं तs गीत के मथेला वाली लाइन गड़बडा के गावल जा- “बेचि के पोषाहार, लिपिस्टिक झारत बाड़ी, हाय रे! आगंनबाड़ी। एन .डी. देहाती Posted by\nVMW Team (India's New Invention),\nऐसे त भर दुनिया के हिंदुलो के तरह बिहारो में तमाम तरह के पर्व-त्योहार मनावल जाला बाकि एगो पर्व अइसन बा जेकरा के अगर बिहारी पर्व कहल जाव त गलत न होई... जी हां रउआ ठीक समझनी हम सूर्यषष्ठी यानी कि छठ के ही बात करतानी. छठ के महातम त सबका खातिर बहुत बा बाकी हमनी जइसन परदेसी लो खातिर एकर महातम तनी ज्यादा ही बा. इहे कारण बा कि हमनी भले गांव घर से दूर बानी स... बाकी छठी मइया अपना अंचरा से कबो हमनी के दूर न कइली. सन 2000 हजार में हम पहिला साल छठ के मौका पर घर से दूर रही... सच बताई .... भीतर से करेजा रोवत रहे. तब एगो संगी हमरा के गलता किनारे लेकर गइल. जइसे गलता के नजदीक पहुंचे लगनीं... छठ वरतिया और उनकर संगी-साथी लो के भीड़ देखके मन धीरे-धीरे हलुक होखे लागल. गलता बीच पर पहुंच के त एकदम से हम हरान रह गइनी... भीड़ लाखों में. बुझाते न रहे कि हम गावं से कहीं बाहर बानी. चारों तरफ माहौल एकदम छठमय भइल रहे... खैर... वोकरा बाद से त जब भी छठ में जयपुर में रहेके पड़ेला तब गलता गइला बगैर त कुछ भुलाइल जइसन लागेला.\nअबकी छठी मइया के कृपा से छठ में देवरिया अपना घरे जाएके मौका मिलतआ... घरे जाएके खुशी त बा... बाकी जयपुर के छठ के भी हम ओतने मिस करतानी... तअ एक बार जोर से बोलीं छठी मइया की जय!!!\nनरियवा जे फरेला घवद से ओ पर सुगा मेड़राय सुगवा के मरबो धनुष से सुगा गिरे मुरझाय रोवें सुगा के सुगनिया सुगा काहे मारल जाए रखियों हम छठ के बरतिया आदित होइहें सहाय दीनानाथ होइहें सहाय सूरूज बाबा होइहें सहाय मधुलेश कुमार पाण्डेय "निल्को जी"\nकुछ दिन पहले पंजाब के अठारह आईएएस अधिकारियों की सूची अखबार में छपी, जिनके विरुद्ध गंभीर भ्रष्टाचार के केस चल रहे हैं। देश का प्रशासन चलाने वाले उच्चाधिकारी भी ऐसे गंभीर दोषों के लिए सफाई ढूंढने में प्रयत्नशील हैं। दस आईपीएस अधिकारी, जिनमें तीन पुलिस महानिदेशक हैं, आपराधिक मामलों की पूछताछ को लेकर संशय के घेरे में हैं। आईएएस, आईपीएस अधिकारियों की ऐसी सूची न्यायमूर्ति एचएस भल्ला की अदालत में प्रस्तुत की गई और यह सूची अंतिम नहीं है। कार्य और नियमों के सीधे रास्ते के बावजूद पीछे के दरवाजे से कार्य करवाने और करने का एक दलाल साम्राज्य है। लोग भी सोचने लगे हैं कि दप्तर की मेजों के गिर्द चक्कर काटते रहने से यह आसान और सुविधाजनक है, जिसमें आप रोज-रोज की जिल्लत और तनाव से बचे रहते हैं। घर बैठे काम हो जाता है। परंतु यह सुविधा उन तमाम लोगों के रास्ते बंद कर देती है जो ज्यादा धन नहीं खर्च कर सकते। उन पर देश के आम आदमी होने का ठप्पा लगा रहता है जिसके लिए कुछ भी आसान नहीं होता। अब तो पूरे भारत में कहा जाने लगा है कि भ्रष्टाचार इतना ज्यादा बढ़ गया है कि दस प्रतिशत विकास दर को पाना लगभग असंभव हो रहा है। सीएमएस और ट्रंसपेरेंसी इंटरनेशनल के साझे अध्ययन में साल 2005 में ग्यारह विभागों के साथ संबंधों को लेकर लोगों के अनुभव एकत्रित किये गये। बासठ प्रतिशत लोगों ने कहा कि उन्हें रिश्वत देकर वह खास सर्विस या सुविधा लेनी पड़ी, जिसके वे वैसे भी अधिकारी थे। अध्ययन बताता है कि छोटी-छोटी रकम के तौर पर जो रिश्वत दी जाती है उसकी राशि हर साल 21068 करोड़ हो जाती है। तीन चौथाई लोग महसूस करते हैं कि भ्रष्टाचार दिन-ब-दिन बढ़ रहा है। नयी आर्थिक नीति 1992-93 में अपनायी गई थी। 93-94 में बेरोजगारी में 1.85 करोड़ की बढ़ोत्तरी हुई थी। देसी-विदेशी धनाढ्यों की मनमानी लूट और मुनाफाखोरी की वजह से ग्रामीण क्षेत्र के 1990-91 के 35 प्रतिशत गरीब 1993-94 में 42 प्रतिशत और शहरी क्षेत्र में 90-91 के तीस प्रतिशत से 93-94 में बढ़ कर 37 प्रतिशत हो गये थे। यहीं से बेरोजगारी, महंगाई और भ्रष्टाचार को फैलने-बढ़ने के ऐसे अवसर मिले कि आज तक इन पर कहीं कोई लगाम नहीं लगायी जा सकी। कभी गांधी जी ने राजनीति को अर्थ देने की कोशिश की थी। उनकी कामना थी कि राजनीति सबसे छोटे और पिछड़े हुए आदमी का हित देखेगी। आज राजनीति का चेहरा इतना भयभीत करने वाला है कि संसद और विधानपालिका गुंडों, हत्यारों और भ्रष्ट लोगों की शरणस्थली बनती जा रही है। दप्तरों में बड़े साहब जब आम आदमी की शक्ल देखना पसंद नहीं करते तो भ्रष्टाचार के धन पर एWठते हुए वह एक साधारण व्यक्ति की शिकायत पर ध्यान कैसे दे पायेंगे? जीवन मूल्यों की स्थापना के लिए उनकी राक्षसी शक्ति न कभी सोचती है न कुछ करने को तैयार है। आत्मान्वेषण से वह कभी गुजरना ही नहीं चाहते। जो काम करवाने के लिए सरकारी भवनों के पिछले दरवाजे से दाखिल नहीं हो सकते उनके लिए आजादी का मतलब क्या है? यह सफर तो इन उम्मीदों और उत्साह से शुरू हुआ था कि अब आम और खास के बीच में कोई फर्क नहीं रहेगा। सभी को बराबर के अधिकार मिलेंगे। परंतु भ्रष्ट तंत्र तो यह सब पूरा करने में असमर्थ है। राजनीतिज्ञों और लालफीताशाही से जुड़े लोगों ने अपने लिए तो आसान और सुविधाजनक रास्ते तलाश कर लिए हैं परंतु साधारण जन के लिए वे रास्ते बंद हैं। गरीब तो गरीब, कई बार बड़े लोगों को भी इन लौह द्वारों से टकरा कर लौट जाना पड़ता है। लक्ष्मी मित्तल ने कहा है कि यदि उन्हें भारत में स्टील प्लांट खरीदना होता तो उनकी आधी जिंदगी नेताओं और बाबुओं के पीछे-पीछे ही गुजर जाती। सहज ही अंदाजा लगाया जा सकता है कि विकास के मार्ग में भ्रष्टाचार कितनी बड़ी रुकावट है। कितने ही लोग व्यवस्था की भ्रष्ट सीढ़ियों से फिसल कर नीचे आ गिरे होंगे, अंदाज लगाना मुश्किल है। भ्रष्टाचार के कैंसर ने जीवन का कोई हिस्सा नहीं छोड़ा है। हाल ही में हॉकी की दिशा बिगाड़ने वाला `आपरेशन' सामने आ चुका है। डॉ. अमित किडनी के कारोबार में करोड़ों रुपये के वारे-न्यारे कर चुके हैं। राजनीति की चादर पर कत्ल, अपहरण, सेक्स स्केंडल, नशाखोरी आदि के न जाने कितने धब्बे लग चुके हैं। शिक्षा, व्यापार और न्याय तक का क्षेत्र भी अछूता नहीं रहा। एक मान्य न्यायाधीश पहले ही कह चुके हैं कि बीस प्रतिशत न्याय से जुड़े लोग भ्रष्ट हो चुके हैं। यह भी कहा जा रहा है कि न्याय का इतनी देर से मिलना न्याय से इन्कार ही कहा जा सकता है। यह जबरदस्त अंधकार की स्थिति है। ऐसी स्थिति में मामूली आदमी का जीना दुश्वार हो जाता है। उपभोक्तावादी बहाव ने व्यक्तिवाद को विकसित किया है, समाज के सांगठनिक चरित्र पर इससे गहरी चोट लगी है। लोग अपनी तकलीफ दूसरों पर ज़ाहिर नहीं करते, सरकारी आतंक से घबरा कर जेब खाली कर घर लौट आते हैं। दूसरी तरफ इसी बहाव में ज़रूरतें दानवीय रूप धारण कर चुकी हैं। बंगला, गाड़ी, वातानुकूलित कमरे, पाँच सितारा होटल संस्कृति, ब्रांडेड कपड़े, जूते, मोटरबाइक और भारीभरकम बैंक बैंलेंस की जरूरतें इन हज़ारों वस्तुगत परिस्थितियों से ध्यान हटा देती हैं। बाज़ार ने मध्य वर्ग की मजबूरी का मज़ाक ही नहीं उड़ाया उसे विवश और पंगु बना दिया है। मूल्यविहीनता इस कदर हावी है कि शादी-विवाह के पहले ही पूछ लिया जाता है कि लड़के की ऊपर की कमाई कितनी है? भ्रष्टाचार के इस कैंसर से लड़ने के लिए समाज को इस वक्त एकजुटता, व्यापकता के नजरिये से सोचना होगा और हके-इंसाफ के लिए लड़ना ही होगा।\nरवि कुमार पाण्डेय Posted by\n“Come in, Come in!”Said the library door;I opened it wideAnd saw books galore!\nTall skinny booksUp high on the shelves;Little fat bookThat stood by themselves.\nI opened one upAnd sat down to look;The picture told stories! Whatawonderful book! Abhishek Kumar TiwariMr.Kaku\nयह आईना है स्वाइन फ्लू-और बर्ड फ्लू जैसी आयातित बीमारियों को हौवा बना कर लाखों करोड़ो रुपयों के बजट को डकारने वाली संस्थाओं के लिए.....या फिर सरकारी संस्थानों के लिए.....ठंडे प्रदेश से निकली स्वाइन फ्लू की बीमारी को जिस तरह देश के सभी प्रमुख सम्मानित न्यूज चैनलों और अखबारों ने प्रमुखता से उठाया उससे तो यही लगा कि देश में महामारी आ गयी है....और अब कोई भी नहीं बचने वाला....फटाफट करोड़ो के फंड पास हुए ...दिल्ली के प्रतिष्ठित राममनोहर लोहिया अस्पताल में तो इसके लिए एक विशेष वार्ड तक बना दिया गया....और आपातकालीन चिकित्सा की हर स्तर पर व्यापक व्यवस्था की गयी....लेकिन अफसोस कि तीन दशक से भी ज्यादे समय से अपने लालों को खोने वाले पूर्वांचल के इस दैत्य के सर्वनाश के लिए एक धेला भी नहीं दिया गया.....उलटे २००५ में मेडिकल कौंसिल आफ इण्डिया ने इस इलाके के एकमात्र मेडिकल कालेज की पीजी मान्यता निरस्त करने का सुझाव दिया बजाय इसके कि उसे और भी अधिक अत्याधुनिक बनाया जाय.....सवाल ये नहीं है कि स्वाईन फ्लू का इतना हौव्वा क्यों खड़ा किया गया ...बल्कि सवाल ये हैं कि हजारों मासूम जानों की बलि के बाद भी पूर्वांचल के प्रति सरकार इतनी बेरहम क्यों है.....क्या कांग्रेस क्या भाजपा क्या सपा और अब बसपा....सिवाय आश्वासनों के इस इलाके को कुछ नहीं मिला......देश को चार केन्द्रीय मन्त्री, एकप्रधानमन्त्री, और प्रदेश स्तर पर दर्जनों मन्त्री देने वाले इस इलाके की पीड़ा से अभी भी केन्द्र से लेके राज्य सरकार तक अन्जान है......या फिर यूं कहें कि आँखे मूंद कर उन मांओं की पीड़ा नहीं सुनना चाहती....जिन्होने दिल के टुकड़े की लाश अपने हाथों से ढोयी है.......साथ ही धिक्कार है उन मीडिया वालों पर जो कि दिल्ली या फिर विकसित शहरो या इलाको में होने वाले कुत्ते की मौत पर भी ब्रेकिंग न्यूज चलाते है...मगर रोज-रोज गोरखपुर मेडिकल कालेज के नेहरु अस्पताल से निकलने वालें मासूमों की लाशों के लिए उनके चैनल का स्क्रॉल(टीवी स्क्रीन के नीचे चलने वाली पट्टी)तक नसीब नहीं हुआ........शर्म........शर्म............शर्म............... डॉ. योगेश पाण्डेय Posted by\nउ जे खबरी जनइबो अदिक से सुगा देले जुठियाए उ जे मरबो रे सुगवा धनुक से सुगा गिरे मुरझाय उ जे सुगनी जे रोवे ले वियोग से आदित होइ ना सहाय\nरात छठिया मईया गवनै अईली आज छठिया मईया कहवा बिलम्बली बिलम्बली - बिलम्बली कवन राम के अंगना जोड़ा कोशियवा भरत रहे जहवां जोड़ा नारियल धईल रहे जहंवा उंखिया के खम्बवा गड़ल रहे तहवां छठ का पर्व तीन दिनों तक मनाया जाता है। इसे छठ से दो दिन पहले चौथ के दिन शुरू करते हैं जिसमें दो दिन तक व्रत रखा जाता है। इस पर्व की विशेषता है कि इसे घर का कोई भी सदस्य रख सकता है तथा इसे किसी मन्दिर या धार्मिक स्थान में न मना कर अपने घर में देवकरी ( पूजा-स्थल) व प्राकृतिक जल राशि के समक्ष मनाया जाता है। तीन दिन तक चलने वाले इस पर्व के लिए महिलाएँ कई दिनों से तैयारी करती हैं इस अवसर पर घर के सभी सदस्य स्वच्छता का बहुत ध्यान रखते हैं जहाँ पूजा स्थल होता है वहाँ नहा धो कर ही जाते हैं यही नही तीन दिन तक घर के सभी सदस्य देवकरी के सामने जमीन पर ही सोते हैं। पर्व के पहले दिन पूजा में चढ़ावे के लिए सामान तैयार किया जाता है जिसमें सभी प्रकार के मौसमी फल, केले की पूरी गौर (गवद), इस पर्व पर खासतौर पर बनाया जाने वाला पकवान ठेकुआ ( बिहार में इसे खजूर कहते हैं। यह बाजरे के आटे और गुड़ व तिल से बने हुए पुए जैसा होता है), नारियल, मूली, सुथनी, अखरोट, बादाम, नारियल, इस पर चढ़ाने के लिए लाल/ पीले रंग का कपड़ा, एक बड़ा घड़ा जिस पर बारह दीपक लगे हो गन्ने के बारह पेड़ आदि। पहले दिन महिलाएँ अपने बाल धो कर चावल, लौकी और चने की दाल का भोजन करती हैं और देवकरी में पूजा का सारा सामान रख कर दूसरे दिन आने वाले व्रत की तैयारी करती हैं।छठ पर्व पर दूसरे दिन पूरे दिन व्रत ( उपवास) रखा जाता है और शाम को गन्ने के रस की बखीर बनाकर देवकरी में पांच जगह कोशा ( मिट्टी के बर्तन) में बखीर रखकर उसी से हवन किया जाता है। बाद में प्रसाद के रूप में बखीर का ही भोजन किया जाता है व सगे संबंधियों में इसे बाँटा जाता है।तीसरे यानी छठ के दिन 24 घंटे का निर्जल व्रत रखा जाता है, सारे दिन पूजा की तैयारी की जाती है और पूजा के लिए एक बांस की बनी हुई बड़ी टोकरी, जिसे दौरी कहते हैं, में पूजा का सभी सामान डाल कर देवकरी में रख दिया जाता है। देवकरी में गन्ने के पेड़ से एक छत्र बनाकर और उसके नीचे मिट्टी का एक बड़ा बर्तन, दीपक, तथा मिट्टी के हाथी बना कर रखे जाते हैं और उसमें पूजा का सामान भर दिया जाता है। वहाँ पूजा अर्चना करने के बाद शाम को एक सूप में नारियल कपड़े में लिपटा हुआ नारियल, पांच प्रकार के फल, पूजा का अन्य सामान ले कर दौरी में रख कर घर का पुरूष इसे अपने हाथों से उठा कर नदी, समुद्र या पोखर पर ले जाता है। यह अपवित्र न हो जाए इसलिए इसे सिर के उपर की तरफ रखते हैंनीशू ओझा वि एम् डब्लू टीमmailto:vmwteam@live.com Posted by\nकंप्यूटर के प्रकारकम्प्यूटर का मुख्य कार्य हमारे द्वारा दिये गये डाटा को स्टोर (STORE) कर उसपर कार्य कर के हमें परिणाम देना है। इसी आधार पर उन्हें कार्य क्षमता के आधार पर कुछ श्रेणियों मे बाँटा गया है। वह हैं – सुपर कंप्यूटर, मेनफ्रेम कंप्यूटर, मिनी कंप्यूटर, एव माइक्रो कंप्यूटर आदि। सुपर कंप्यूटर इनमें सबसे बडी श्रेणी होती है, तथा माइक्रो कंप्यूटर सबसे छोटी।\nकम्प्यूटर के गुणकंप्यूटर हमारे द्वारा दिये जाने वाले हर कार्य को बखूबी करने में सक्षम होते हैं। इनके कुछ गुण इस प्रकार हैं :\nदोहाई बाबा गोरखनाथ के! आंख खोलीं... मालवीय बाबा कहिन तो पंडित मदन मोहन मालवीय। मालवीय बाबा सरग में रोवत होइहन। शेवला के कारण अभाव, महंगाई गिरत कानून व्यवस्था ना, उनकी नाम पर बनल गोरखपुर की इंजीनियरिंग कालेज में 31 अक्टूबर 2010 के भइल एगो प्रतियोगिता। प्रतियोगिता के नाम रहल- ‘लव लीप लिपिस्टिक प्रतियोगिता’। कालेज के वार्षिक समारोह टेक सृजन 2010 में जवन कुल भईल, येह षिक्षा मंदिर के शर्मसार करे खातिर भईल। घरघूमन लाल घर से घूमत निकरलें त मालवीय बाबा की येह षिक्षा मंदिर के येह शिक्षा मंदिर में घुस गइले। लइका-लइकी (जवन इन्जीनियर बनि के आज बाहर निकलिहन) कवन लीला करत रहलें इ देखी के दीमाग चक्करघिन्नी नाचि गइल। जब शिक्षामंदिर के इ हाल बा त अवर जगह का होत होई। आईं, कुछ दृश्य बतावत हई जवन जेहन में अबो हथौड़ा अइसन बजत बा। एगो लइका (भावी इंजीनियर) अपनी दांत में लिपिस्टिक दबा के सामनेवाली लइकी (भावी इंजीनियर) के होंठ रंगत रहे। अइसन सीन खुल्लम खुल्ला, सबकी नजर के सामने, एगो समारोह में। एगो लइकी हाथ में बिन्दी लेके आंख बन्द क सामनेवाला लइका की लीलार पर सटला के प्रयास करत रहे। एगो दूसर लइकी आंख पर पट्टी बन्हले सामने वाला लइका की कपार पर रखल घड़ा में पानी डलला के प्रयास करत रहे। अइसन-अइसन प्रतियोगिता देखि के सोचली मालवीय बाबा जरूर सरग में रोवत होइहन। भारतीय समाज से संस्कार आ संस्कृति के जनाजा उठत जाता। बेशर्मी भरल अइसन प्रतियोगिता में हिस्सा लेबे वाला लइका-लइकी से इ समाज का पाई। जे कालेज के जिम्मेदार लोग रहे, उ इ प्रतियोगिता रोकला की जगह बइठ के लुफ्त उठावत रहे जइसे कवनो सिनेमाहाल में ‘ए’ टाइप के पिक्चर देखत होंखे। दोहाई बाबा गोरखनाथ के। नाथ संप्रदाय के देवता! रउरी धरती पर इ सब का होता? अइसन पढ़ाई कब तक चलीं जवना में लव, लीप आ लिपिस्टिक के बोलबाला रही। बाबा! तकनीक की शिक्षा मंदिर में सृजनात्मक क्षमता के प्रदर्शन होखल चाहत रहे, लेकिन एइजा त ‘भडु़अई’ होता। आंख खोलीं आ अपनी मूल सूत्र ‘जाग मच्छन्दर गोरख आया’ में तनि सा परिवर्तन क के एक बेर उद्घोश करी- ‘भाग रे भड़ुए! गोरख आया’। रउरी येह उद्घोश से सरग में रोवत मालवीय बाबा के आंसू रुक सकेला। गोरखपुर की संस्कृति आ समाज के बचा लीं बाबा गोरखनाथ।\nएन. डी. देहाती,\nसत्ताइस अक्टूबर 2010 क दिन रहल। गोरखपुर बस स्टैंड, देवरिया बस स्टैंड पर कुछ माल उतरल। माल मतलब मिलावट क सामान। माल के मालिक केहु ना। माल कानपुर से गोरखपुर आ देवरिया वइसे ही पहुंचल। रोडवेज की कन्डक्टरन के महिमा अपार ह। पइसा पा जायं त गोला-बारूद पहुंचवा दें। तमकुही राज से दिल्ली तक गांजा पहुंचवला के बाति सुनले रहलीं। कंडक्टर नाम के जीव बहुत रिस्क लेलन। बिना टिकट के यात्रा करावल, यात्री के किराया अपनी जेब में घुसावल बहुत सुनले रहलीं। लेकिन सत्ताइस अक्टूबर के गोरखपुर की बस स्टैंड पर जवन नजारा लउकल उ कबो ना भुलाई। फूड इंसपेक्टरन के टीम बस स्टैंड पर छापा मरलसि। कानपुर से आइल चार बस की तलाशी में 20 कुंतल नकली खोवा, 15 कुंतल नकली बुनिया आ आठ कुंतल फफूंदी लागल मशरूम मिलल। एतना सामान मिलल लेकिन सामान के मालिक नदारद रहलन। खाद्य विभाग के लोग सामान नष्ट करा दिहलन। उ लोग अपनी कर्त्तव्य के इतिश्री क दीहलन। देवरिया बस स्टैंड पर भी कानपुर से आइल नकली खोवा आ हलुआ धराइल। माल धरात बा। माल मंगावेवाला मिलावटखोर ना धरात हवें। दरअसल येह तस्करी के पीछे रोडवेज के ड्राइवर आ कंडक्टर के हाथ बा। जब कानपुर से माल लोड होला त गत्ता (बंडल) के हिसाब से कंडक्टर के पइसा पहिलही पेमेंट हो जाला। बड़का मिलावटखोर मोबाइल से बस नंबर आ कंडक्टर के नाम छोटका मिलावटखोरन के बता दे लें। माल के उतारी एकरा खातिर बहुत साधारण तकनीक अपनावल जा ला। कंडक्टर के पहिले ही माल की मालिक के मोबाइल नंबर बतावल जा ला। जब कानपुर से बस गोरखपुर-देवरिया पहुंचेला त छोटका तस्कर बस के इर्द-गिर्द मेरड़ाए लागेलन। दहिने बायें-झांक-ताक के कन्डक्टर के मोबाइल पर घंटी मारेलन। कंडक्टर नंबर के मिलान क के माल सुपुर्द क देलें। येह पूरा खेल में तस्करी के काम कंडक्टर ही करेलन। प्रति खेप पांच सौ रुपया उपरवार कमाई की फेर में अइसन कंडक्टर मीठा जहर ही ना गोला-बारूद, गांजा-भांग भी पहुंचा दीहें। सवाल इ बा कि जब माल धराइल आ माल के मालिक ना मिलल त ड्राइवर-कंडक्टर पर मुकदमा काहें ना लिखाइल... सबका पीछे पइसा बा। इ पइसा ह। परिवहन विभाग का भी मीठ लागेला आ खाद्य विभाग त इही खातिर बनले बा।एन डी देहाती Posted by\nपइसा मिले त,\nशर्महीन शहर येह मामला में कि सड़क पर झपट्टा मारन के संख्या बढ़ गइल बा। कानून के ठेंगा देखावत झपट्टामार माई-बहिन की गले से चेन, मंगलसूत्र आ कान के बाली, झाला, झुमका आये दिन नोचत हवें। सड़क से गुजरत दूसर राहगीर घटना देखत आ, लेकिन लफड़ा में नइखे पड़त। उचक्का लूट के आराम से चलि जात हवें। ‘संवेदनहीन’ घटना! येह मामला में कि आज कवनो ‘प्रिंस’ बोरवेल में गिरल रहित त पूरा देश के संवेदना जागि गइल रहत। लेकिन येह छीनाझपटी में एगो गरीब महतारी के कोख उजड़ गइल। उचक्का की धक्का से गोद की बच्ची नाला में बहि गइल। लेकिन मामूली तलाशी की बाद प्रशासन हाथ खड़ा क दिहलसि, आ उजड़ल कोखवाली एगो महतारी के दिलासा देके अपनी कर्तव्य के इतिश्री क दिहलसि। लूट के येह घटना में एगो बच्ची के जान चलि गइल। लेकिन वाह रे वर्दी! हमदर्दी में खाली लूट के घटना दर्ज भइल। बच्ची के मौत हजम।पूरा वाकया सुनीं देवरिया जिला की तरकुलवा के संतोष अपनी परिवार के साथ गोरखपुर के तिवारीपुर थाना क्षेत्र के अधियारी बाग में रहेलन। संतोष गाड़ी चलावेलन। ओनकर मेहरारू सरोज अपने नौ महीना के लइकी पलक के गोद में ले के पीसीओ से फोन जात रहलीं। पति कहां हवें, कब अइहें? अइसन चिंता मेहरारुन के फर्ज ही ह। रेलवे लाइन के लगेवाला नाला की बगल में एगो बदमाश ‘बाइकवाला ना’ साइकिल से जात रहे। सरोज की कान के बाली नोचे लागल। येह छीना झपटी में गोद में नौ माह के बच्ची पलक, पलक झपकते नाला में गिर गइल अ बह गइल। मामला पुलिस तक पहुंचल, कोरम पूरा कइल गइल, नाला छानल गइल लेकिन पलक के जिंदा चाहे मुर्दा ना पावल गइल। सरोज अइसन अभागी महतारी हो गइली। जवन जनम देहनी, जीवन देहनी, ममताभरल दुलार देहली लेकिन अपना पलक के ना बचा पवलीं। पलक अ प्रिंस के यथार्थ आंखी के सामने नाचै लागल। प्रिंस के खातिर पूरा देश के संवेदना जागि गइल रहे। सेना, अफसर, मीडिया सब जागल रहे। पल-पल क जानकारी मिलत रहे, लोग आंख फाड़ के देखत रहे, लेकिन पलक के कहानी पलक झपकते समाप्त हो गइल। गरीब के बेटी रहल, नाला में बहि गइल। सरोज नाम की बदनसीब महतारी का अपनी मरल बेटी के लाश भी नसीब ना भइल। ‘सबकी संतति प्यारी होती, सबकी उतनी ही धड़कन। आंसू का मोल बराबर है, धनवान हो चाहे निर्धन।’


बिहार के विशेष राज्य माने खातिर विचार होखत बा – टटका खबर\nएक दिन ला बिहार आइल केन्द्रीय वित्त मंत्री पी चिदम्बरम कहलन कि कवना राज्य के कवना आधार पर विशेष राज्य के दरजा दिहल जाव एह खातिर केन्द्र सरकार रघुराम राजन के अध्यक्षता में एगो समिति बनवलेबिया जवन एकर आधार तय करी. समिति के रिपोर्ट एक महीना का भीतरे आ जाए के उमेद बा. कहलन कि पूरा उमेद बा कि बिहार एह मापदण्ड पर सही उतरी आ एकरा के विशेष राज्य के दर्जा मिल जाई.\nTags: बिहार, विशेष राज्य


ताजा समाचार Archives - Page2of7- भोजपुरी साहित्य सरिता\nकिताबि के लोकार्पण आउर परिचर्चा\nभोजपुरी साहित्य जगत खाति एगो दुखद समाचार\nहम कवि ना बानी\nजोर-शोर से उठल भोजपुरी के संवैधानिक मान्यता के मांग\nनई दिल्‍ली: भोजपुरी के संविधान के आठवीं अनुसूची में शामिल करे के मांग एक बेर फेर बहुत जोर-शोर से उठावाल गइल। अवसर रहल इंडिया इंटरनेशनल सेंटर में विश्व भोजपुरी सम्मेलन आ भोजपुरी समाज दिल्‍ली के संयुक्त तत्वावधान में अंतरराष्‍ट्रीय मातृ भाषा दिवस के अवसर पर आयोजित ‘भोजपुरी हमार माँ – मनन, मंथन और मंतव्‍य’ विषयक विचार गोष्‍ठी के । मुख्य अतिथि श्री हरिवंश, उपसभापति राज्यसभा रहने । कार्यक्रम के मुख्य अतिथि आ राज्यसभा के उप सभापति श्री हरिवंश ने कहने कि भोजपुरियन में बहुत ऊर्जा बाटे। ओह ऊर्जा के सदुपयोग…\nताजा समाचारपाती, भोजपुरी पत्रिका- भोजपुरी साहित्य सरिता, मातृ भाषा दिवस, विश्व भोजपुरी सम्मेलन, सर्वभाषाLeaveacomment\nभोजपुरी के साहित्यकार सम्मानित भइने\nआजु हिन्दी भवन में “संस्कार संस्कृति समृद्धि ट्रस्ट के पहिलके वार्षिकोत्सव में भोजपुरी के तीन गो साहित्यकार लोगन मनोज भावुक,केशव मोहन पाण्डेय आ जे पी द्विवेदी के ‘हरीश गुप्ता साहित्य सम्मान’ से नवाजल गइल।तीनों जने के सम्मान ओज के वरिष्ठतम कवि आदरणीय कृष्ण मित्र जी आ आध्यात्मिक गुरु पवन सिन्हा जी दीहने !\nताजा समाचारभोजपुरी के साहित्यकार, संस्कार संस्कृति समृद्धि ट्रस्टLeaveacomment\nट्रू मीडिया के एगो सराहनीय प्रयास\nगाजियाबाद! ट्रू मीडिया ग्रुप का ओरी से गाजियाबाद मे एगो बहुते नीमन काम शुरू कइल गइल। ट्रू मीडिया वेब चैनल पर भोजपुरी आपन जगह बनावे मे सफल भइल। ट्रू मीडिया के डाइरेक्टर ओमप्रकाश प्रजापति के नेह आ भोजपुरी खाति लगातार काम करे खाति जगहा हेरत रहे वाला भोजपुरी कवि जयशंकर प्रसाद द्विवेदी का अगुवई मे भोजपुरी भावांजलि के आज रेकार्डिंग ट्रू मीडिया स्टूडिओ मे भइल ह। एह बैनर से अब बतकही, भावांजलि आ बतकुचन के रेकार्डिंग आ प्रसारण हर सप्ताह मे होत रही।\nताजा समाचारट्रू मीडिया, भोजपुरी भावांजलिLeaveacomment\nसर्वभाषा ट्रस्ट के वार्षिकोत्सव मनावल गइल\nभाषा, साहित्य, कला आउर संस्कृति के संरक्षण-संवर्धन के खाति समर्पित संस्था सर्व भाषा ट्रस्ट दिल्ली के साहित्य अकादमी सभागार में पहिलका वार्षिकोत्सव के आयोजन कइल गइल।अपने सोवागत भाषण में सर्व भाषा ट्रस्ट के परिकल्पना आउर ओकरे योजनावन पर अध्यक्ष अशोक लव विस्तार से चरचा कइने। उ भविष के योजनन के चर्चा कइने। सचिव रीता मिश्रा आ समन्वयक केशव मोहन पाण्डेय वार्षिक रिपोर्ट पढ़ने। कार्यक्रम के मुख्य अतिथि श्री अजीत दुबे जी भाषा के महातिम बतावत सर्व भाषा की कार्य-योजनावन के सरहलें। कार्यक्रम के शुरुआतेमे देश के युवा ओडिसी नृत्यांगना सुश्री…\nताजा समाचारअजीत दुबे, अशोक लव, केशव मोहन पाण्डेय, सर्व भाषा ट्रस्टLeaveacomment\nभोजपुरी साहित्य उत्सव मे भोजपुरी साहित्य सरिता के विशेषांक क विमोचन भइल\nभोजपुरी असोशिएशन ऑफ इंडिया’ (भाई) दिल्ली चैप्टर के संगे मैथिली भोजपुरी अकादमी, दिल्ली सरकार आउर मंगलायतन यूनिवर्सिटी के साझा प्रयास से राजधानी में ‘भोजपुरी लिटरेचर फेस्टिवल 2018’ के आयोजन, हिन्दी भवन दिल्ली में भइल। उद्घाटन सत्र में वरिष्ठ पत्रकार ओंकारेश्वर पाण्डेय, विश्व भोजपुरी सम्मेलन के अध्यक्ष अजीत दुबे, संपादक प्रमोद कुमार, अभिनेता सत्यकाम आनंद दीप प्रज्ज्वलन कइलें आउर आपन-आपन विचार रखलें ।एह मोका पर ‘भोजपुरी असोशिएशन ऑफ इंडिया, दिल्ली चैप्टर के समन्वयक जलज कुमार अनुपम एह फेस्टिवल के उदेश्य ‘भोजपुरी भाषा के गौरवशाली इतिहास से नयी पीढ़ी के रुबरु करावल…\nताजा समाचारभोजपुरी असोशिएशन ऑफ इंडिया, भोजपुरी लिटरेचर फेस्टिवल, भोजपुरी साहित्य सरिता, मैथिली भोजपुरी अकादमीLeaveacomment\nसंस्कार भारती गाजियाबाद 25-11-2018 रविवार के एगो महा काव्य गोष्ठी “माँ गंगा ” विषय पर भइल। एह गोष्ठी में 8 जिलन के 210 कवि लोगिन आपन काव्य पाठ कइलन। कार्यक्रम के पाँच गो कक्ष मे 40-40 कवि लोग सरस्वती विद्या मन्दिर नेहरू नगर गाजियाबाद में आपन काव्यंजलि अर्पित कइलन ।कार्यक्रम के शुरुवात महापौर श्रीमती आशा शर्मा के दीप प्रज्ज्वलन से भइल। वाणी वन्दना कवयित्री इन्दु शर्मा आ पं हरि ओम शर्मा जी अपने शिष्यन के संगे ध्येय गीत के संगीतमय पाठ कइलन।कवि गोष्ठी मे बाबा योगेन्द्र पद्मश्री केसानिध्य मिलल।5 कक्षन…\nताजा समाचारजयशंकर प्रसाद द्विवेदी (भोजपुरी), संस्कार भारतीLeaveacomment\nनई दिल्ली। कवि,लेखक,पत्रकार आ समाजसेवी लाल बिहारी लाल के4गो लोक गीत आ तीन गो छठ गीत के शूटिंग प्रज्ञा म्यूजिक कंपनी खातिर कक्ड़ फार्महाउस में भइल जेकर निर्देशक पी. कृष्णा हवे, जेमें स्वर देहले बानी सुपर स्टार लोक गायक राधे श्याम रसिया,हीरा पाठक,पूनमपांडे और अमित मिश्रा आ संध्या संगम। एकर बोल बा- हमरा सक लागता,गर्दा उड़ावेलू, मेरी जान सोना,जान हाजिर बा, हे छठी मईया रखिह सेनुरवा के लाज, बहंगी लचकत जाये, बढ़ गइल महंगाई हो छठी मईया । ई सब गीत प्रज्ञा म्यूजिक कंपनी प्रा. लि.कंपनी से रिलीज होई।अमित मिश्रा…\nताजा समाचारlal bihari lalLeaveacomment\nआदर्श भोजपुरी क्षेत्र अऊर तीन ओर गंगा, गंडक, घाघरा से घिरल सारण छपरा के धरती कई गो लाल के जन्म देले बा जेइमें भोजपुरी के महाकवि लक्ष्मी सखी, बाबू रघुवीर नरायण , महेन्द्र मिसिर समेंत कई लोग बा जे आपन लेखनी से इ देश आ समाज के खूब सेवा कईले बा। एही सारण के धरती से गांव भाथा सोनहो में स्व. सत्यनारायण साह,अऊर स्व. मंगला देवी के घरे जनम लिहले लाल बिहारी लाल कवनों परिचय के मोहताज नईखन। लाल बिहारी लाल गउवा के स्कूल में पढ़ लिख के आगे बढ़ले जे आज वाणिज्यआउर उद्योग मंत्रालय,नई दिल्ली में…\nनई दिल्ली भोजपुरी एसोसिएशन आॅफ इंडिया के दिल्ली चैप्टर के काल्ह आतंरिक बैठक में ई निर्णय लिहल गइल कि एह साल दिसम्बर के महीने में दिल्ली में ‘भोजपुरी लिट्रेचर फेस्टिवल’ के आयोजन कइल जाई। एकरा खातिर रजिस्ट्रेशन 15 अक्टूबर से ‘भोजपुरी लिट्रेचर फेस्टिवल डाॅट काॅम’ पर कइल जा सकेला । असोसिएशन के मानल जाव त एह फेस्टिवल के बहाने भोजपुरी के सगरो सांस्कृतिक आ सामाजिक पहलुअन के समेटे के कोशिश होई। एह मोका पर मुख्य रुप से दिल्ली चैप्टर से केशव मोहन पाण्डेय, राजेश कुमार माँझी,जयशंकर प्रसाद द्विवेदी, राजीव उपाध्याय,…\nताजा समाचारbhai, भोजपुरी असोशिएशन ऑफ इंडियाLeaveacomment\nगाजियाबाद। रविवार दिनांक 16/09/2018 के लोहिया नगर के हिन्दी भवन में अशोक प्रहरी संस्था के छठा भव्य राष्ट्रीय भोजपुरी कवि सम्मेलन एह बाति का गवाह बा कि भोजपुरी कविता के उछाह हिन्दी कविता से तनिकों कम नइखे। एह कवि सम्मेलन में दिल्ली– एनसीआर, यूपी व बिहार भोजपुरी भाषा के जन- प्रिय कवि लोग हिस्सा लीहले आउर देर राति ले सभे आपन लोक भाषा के सुगंध आउर ओकरे कवितई के सुघरई से श्रोता लोग सराबोर होत रहलें। एह मोका पर कार्यक्रम के मुख्य संयोजक अशोक श्रीवास्तव जी कहलें कि भोजपुरी भाषा…\nताजा समाचारभोजपुरी कवि सम्मेलनLeaveacomment